sagorsarker/bangla-wikipedia huggingface dataset:
২০২১ নোবেল শান্তি পুরস্কার

নরওয়েজিয়ান নোবেল কমিটি ২০২১ সালের নোবেল শান্তি পুরস্কার ৮ অক্টোবর, ২০২১ তারিখে অসলোতে ঘোষণা করে। "গণতন্ত্র এবং স্থায়ী শান্তির অন্যতম পূর্বশর্ত মত প্রকাশের স্বাধীনতা রক্ষার প্রচেষ্টার জন্য" এই পুরস্কার পেয়েছেন মারিয়া রেসা এবং দিমিত্রি মুরাতভ।
আলফ্রেড নোবেলের মৃত্যুবার্ষিকীতে ২০২১ সালের ১০ ডিসেম্বর অসলোতে আনুষ্ঠানিক পুরস্কার বিতরণী অনুষ্ঠান অনুষ্ঠিত হওয়ার কথা রয়েছে। ১৯৯০-২০১৯ সময়কালে অসলো সিটি হলে অনুষ্ঠিত হওয়ার পর ২০২০ সালে অনুষ্ঠানটি প্রাক্তন ভেন্যু অসলো বিশ্ববিদ্যালয়ের আইন অনুষদের এট্রিয়ামে নিয়ে যাওয়া হয়।
২০২১ সালের ৩১ জানুয়ারি মনোনয়ন বন্ধ হওয়ার সময় পুরস্কারের জন্য ৩২৯ জন প্রার্থী ছিলেন। নরওয়েজিয়ান নিউজ এজেন্সি ২০২১ সালের শুরুতে রিপোর্ট করে যে মারিয়া রেসাকে মনোনীত করেছেন জোনাস গহর, যিনি ২০২১ সালের নির্বাচনের পর মনোনীত প্রধানমন্ত্রী ছিলেন এবং রাশিয়ার অনেক সূত্র দাবি করে যে দিমিত্রি মুরাতভকে মিখাইল গর্বাচেভ মনোনীত করেছিলেন।
নরওয়েজিয়ান নোবেল কমিটির সদস্যরা নরওয়ের সংসদ কর্তৃক নির্বাচিত হন এবং তারা আলফ্রেড নোবেলের ইচ্ছা অনুযায়ী বিজয়ী নির্বাচন করার জন্য দায়বদ্ধ; ২০২১ সালে কমিটির সদস্যরা হলেন:
নরওয়েজিয়ান নোবেল কমিটি অক্টোবরের প্রথম পূর্ণ সপ্তাহের শুক্রবার, অর্থাৎ ৮ অক্টোবর ২০২১ তারিখে নোবেল বিজয়ীর নাম ঘোষণা করেছে। ২০২১ সালের ১০ ডিসেম্বর আলফ্রেড নোবেলের মৃত্যুবার্ষিকীতে অসলোতে এই পুরস্কার বিতরণী অনুষ্ঠান অনুষ্ঠিত হওয়ার কথা রয়েছে। ১৯৯০-২০১৯ সময়কালে অসলো সিটি হলে অনুষ্ঠিত হওয়ার পর ২০২০ সালে অনুষ্ঠানটি তার প্রাক্তন ভেন্যু অসলো বিশ্ববিদ্যালয়ের আইন অনুষদেরএট্রিয়ামে ফিরে আসে।
ভগাঙ্কুর উত্থান

ভগাঙ্কুর উত্থান বা ক্লিটোরাল ইরেকশন একটি শারীরবৃত্তীয় ঘটনা যেখানে ভগাঙ্কুরটি সাধারণ অবস্থার চাইতে বড় এবং দৃঢ় হয়ে ওঠে।
ভগাঙ্কুর উত্থান মনস্তাত্ত্বিক, স্নায়বিক, ভাস্কুলার এন্ডোক্রাইন কারণগুলোর একটি জটিল মিথস্ক্রিয়ার ফলাফল, এবং সাধারণত (তবে একমাত্র নয়) যৌন উত্তেজনার সাথে যুক্ত।
ভগাঙ্কুর হল নারীদের ক্ষেত্রে পুরুষদের শিশ্নের সমতুল্য।
ভগাঙ্কুরের দৃশ্যমান অংশ "গ্লান্স ক্লিটোরিডিস" আকারে কয়েক মিলিমিটার থেকে এক সেন্টিমিটার পর্যন্ত পরিবর্তিত হয় এবং মূত্রনালীর মুখের উপরে "লেবিয়া মাইনরার" সামনের সংযোগস্থলে অবস্থিত। এটি "ক্লিটোরাল হুড" দ্বারা আবৃত।
যে কোনও ধরনের গতি বা নড়াচড়া এই অঙ্গে রক্ত প্রবাহ বৃদ্ধি করতে পারে এবং এর ফলে রসঃক্ষরণ বৃদ্ধি পায় যা যোনিকে তৈলাক্ত করে তুলে। ভগাঙ্কুরকে উদ্দীপিত করার অনেক উপায় রয়েছে।
ভগাঙ্কুর উত্থান ঘটে যখন "কর্পোরা ক্যাভারনোসা" নামের দুটি সম্প্রসারণযোগ্য ইরেক্টাইল কাঠামো রক্তে আবদ্ধ হয়। এটি যৌন উত্তেজনা সহ বিভিন্ন শারীরবৃত্তীয় উদ্দীপনার ফলে হতে পারে। যৌন উত্তেজনার সময়, ভগাঙ্কুরে ধমনীয় রক্ত প্রবাহ বৃদ্ধি পায়, এবং ভগাঙ্কুরের মধ্যে ট্র্যাবেকুলার মসৃণ পেশী রক্তকে ইরেক্টাইল টিস্যুগুলিকে আবদ্ধ করার অনুমতি দেয়।
যৌন উত্তেজনার সময়, ভগাঙ্কুরে ধমনীয় রক্তপ্রবাহ বৃদ্ধি পায়, এবং ভগাঙ্কুরের মধ্যে ধমনীগুলি ইরেক্টাইল টিস্যু সরবরাহ করার জন্য আরও শাখাবিস্তার করে। ইরেক্টাইল টিস্যুর ট্র্যাবেকুলার মসৃণ পেশীগুলি ভাস্কুলার স্পেসগুলি পূরণ করার জন্য ক্রমবর্ধমান রক্তপ্রবাহকে শিথিল করে, ইরেক্টাইল টিস্যুগুলি প্রসারিত করে যতক্ষণ না তারা পুরোপুরি রক্তে আবদ্ধ হয়।
যুক্তরাষ্ট্রের শিশুশ্রম নিরোধ আইন

যুক্তরাষ্ট্রের শিশুশ্রম নিরোধ আইন প্রণয়ন করেছিলেন সিনেটর টম হারকিন (ডেমোক্রেট - আইওয়া)। আইনের বিল আকারে এটি মার্কিন যুক্তরাষ্ট্রের কংগ্রেসে প্রথমবারের মতো প্রস্তাবিত হয়েছিল ১৯৯২ সালে; পরবর্তী প্রস্তাব করা হয়েছিল যথাক্রমে ১৯৯৩, ১৯৯৫, ১৯৯৭ এবং ১৯৯৯ সালে। হারকিন-এর ওয়েবসাইটের মতে, "এই বিলটি শিশুশ্রম দ্বারা উৎপাদিত পণ্যগুলির আমদানি নিষিদ্ধ করবে এবং লঙ্ঘনকারীদের জন্য দেওয়ানি ও ফৌজদারি জরিমানা অন্তর্ভুক্ত করেছে।"
যুক্তরাষ্ট্রের "শিশুশ্রম নিরোধ আইন ১৯৯৯" নামে পরিচিত বিলটির চূড়ান্ত প্রস্তাবটি মার্কিন যুক্তরাষ্ট্রের সিনেটের ১৫৫১ নম্বর বিল ছিল। এই বিলটি উত্থাপনের প্রধান পৃষ্ঠপোষক ছিলেন টম হারকিন। এই বিলে বলা হয়েছিল, ১৫ বছরের কম বয়সী শিশুদের দ্বারা উৎপাদিত এবং খনি হতে উত্তোলিত পণ্য মার্কিন যুক্তরাষ্ট্র নিষিদ্ধ থাকবে।
১৯৯৫ সালে সিনেট বিল ৭০৬ এর মূল শব্দটি অন্তর্ভুক্ত ছিল, "শিশুশ্রম এবং অন্যান্য উদ্দেশ্যে বিদেশে উৎপাদিত পণ্যগুলির আমদানি নিষিদ্ধ।" এই আইনটি অস্বীকারকারীর বিরুদ্ধে দেওয়ানি এবং ফৌজদারি ধারায় শাস্তির ব্যবস্থা গ্রহণের বিষয়টি অন্তর্ভুক্ত ছিল। ১৯৯২ সালে হারকিনের মূল প্রস্তাবটি মার্কিন যুক্তরাষ্ট্রের কংগ্রেসের মাধ্যমে শিশুশ্রমের বৈশ্বিক ইস্যুতে পরিণত হয় এবং এটি ব্যাপক সাড়া ফেলে। হারকিন বেশ কয়েকটি শিশুশ্রম বিরোধী আন্দোলনের সাথে জড়িত। 
হারকিনের ভাষ্যমতে, "আমি ২০০০ সালের বাণিজ্য আইন সংশোধন করতে সক্ষম হয়েছিলাম, যে আইনটি বাধ্যতামূলক বা চুক্তিভিত্তিক শিশুশ্রম দ্বারা তৈরি পণ্যগুলিতে প্রয়োগ করা হয়েছে।"
১৯৯৯ সালে কংগ্রেসে যেহেতু মূল বিল পাস করা হয় নি, তাই ২০০৬ সালে হারকিন জানালেন যে, তিনি পুনরায় বিলটি উপস্থাপন করবেন।
১৯৯০ সালে বাংলাদেশে মজুরি উপার্জনকারী লক্ষাধিক শিশুর মধ্যে প্রায় সকলেই তৈরি পোশাক শিল্পে কাজ করেছিল। বাংলাদেশ পরিসংখ্যান ব্যুরোর জরিপ অনুযায়ী ১০ থেকে ১৪ বছর বয়সী কমপক্ষে ৫৭ লক্ষ শিশু কারখানায় শ্রমিক হিসাবে নিযুক্ত ছিল। এই সংখ্যা ১৫ মিলিয়নেরও বেশি হতে পারে। শিশুশ্রম নিরোধ আইন পাসের পর আসন্ন অর্থনৈতিক ক্ষতির ভয়ে ১৯৯৩ সালে বাংলাদেশের তৈরি পোশাক শিল্পের মালিকরা ৫০,০০০ হাজার শিশুকে বাদ দেয়। এই আইনে শিশুদের দ্বারা আংশিক বা সম্পূর্ণ তৈরিকৃত পণ্য মার্কিন যুক্তরাষ্ট্রে আমদানি নিষিদ্ধ ঘোষণা করা হয়। ফলে আমেরিকার সাথে লাভজনক চুক্তির ক্ষতির আশঙ্কা তৈরি হয়। এটির প্রভাব পড়েছিল বাংলাদেশের অর্থনীতিতে, কেননা দেশের রপ্তানির সিংহভাগই রপ্তানিমুখী তৈরি পোশাক শিল্পের অবদান। কারখানার চাকরি থেকে বরখাস্ত করা শিশুরা কোথায় আছে তা জানতে ইউনিসেফ বাংলাদেশে তদন্তকারীদের একটি দল পাঠিয়েছিল। ইউনিসেফ ১৯৯৭ সালে "বিশ্ব শিশুদের বিবৃতি" প্রতিবেদনের মাধ্যমে নিশ্চিত হয় যে, অধিকাংশ শিশু খারাপ পরিস্থিতিতে আছে। যেমন, তারা ইট-পাথর ভাঙ্গার কাজ এবং রাস্তায় ভিক্ষাবৃত্তি করছে। অবশেষে অনেক মেয়ে পতিতাবৃত্তিতে যায়।
ভূমি (জ্যামিতি)

কোন বহুভুজের যেকোন বাহুকে অথবা কোন বহুতলকের যেকোন তলকে, বিশেষ করে কোন জ্যামিতিক কাঠামোর যে দিক বরাবর উচ্চতা পরিমাপ করা হয় তার লম্বদিকে যা থাকে অথবা কাঠামোটির তলদেশে যে জিনিসটি অবস্থান করার কথা চিন্তা করা যায় জ্যামিতির ভাষায় তাকে ভূমি বা ভিত্তি বলা হয়। সাধারণত ত্রিভুজ, সামান্তরিক, ট্রাপিজিয়াম, সিলিন্ডার, শঙ্কু, পিরামিড, সামান্তরিকীয় বহুতলক এবং ফ্রাস্টামের ক্ষেত্রে এই শব্দটি প্রয়োগ করা হয়। দ্বিমাত্রিক কাঠামোর ক্ষেত্রে অর্থাৎ বহুভুজের ক্ষেত্রে ভূমি বলতে বহুভুজটির কোন বাহুকে এবং বহুতলকের মতো ত্রিমাত্রিক কাঠামোর ক্ষেত্রে ভূমি বলতে এর কোন এক তলকে বোঝানো হয়।
মূলত জ্যামিতিক কাঠামোর ক্ষেত্রফল এবং আয়তন নির্ণয়ে উচ্চতার পাশাপাশি ভূমির ব্যবহার করা হয়। এক্ষেত্রে কোন কাঠামোর ভূমির পরিমাপকেই (নির্ণীত দৈর্ঘ্য বা ক্ষেত্রফলকে) কাঠামোটির "ভূমি"রূপে নির্দেশ করা হয়ে থাকে।
উচ্চতাকে ভূমির দ্বারা গুণ করে সামান্তরিকের ক্ষেত্রফল অথবা প্রিজম ও সিলিন্ডারের আয়তন পরিমাপ করা যেতে পারে। আবার, ত্রিভুজের ক্ষেত্রফল এবং শঙ্কু ও পিরামিডের আয়তন এই গুণফলের একেবারে সমান না হয়ে এর একটি ভগ্নাংশ হয়ে থাকে। এছাড়া ট্রাপিজিয়াম এবং ফ্রাস্টামের মতো কিছু কাঠামোতে দুটি সমান্তরাল ভূমিও থাকে যাদের উভয়কেই কাঠমোটির দ্বারা আবদ্ধ এলাকার পরিমাণে ব্যবহার করা হয়।
কোন বহুভুজের যে বাহুকে ভূমি ধরা হয় তাকে একটি নির্দিষ্ট বিন্দু পর্যন্ত বর্ধিত করলে যে রেখা পাওয়া যায় তাই বর্ধিত ভূমি। অর্থাৎ, কোন বহুভুজের বর্ধিত ভূমি হল রেখার বর্ধিতাংশবিশেষ যার মধ্যে বহুভুজটির ভূমি অন্তর্ভুক্ত থাকে। স্থুলকোণী ত্রিভুজের ক্ষেত্রে বর্ধিত ভূমি গুরুত্বপূর্ণ। স্থুলকোণী ত্রিভুজের কোন সূক্ষ্ম কোণ থেকে অঙ্কিত উচ্চতা বা উচ্চতারেখা ত্রিভুজটির বাইরে অবস্থান করে এবং এই উচ্চতারেখা সূক্ষ্ম কোণটির বিপরীতে থাকা বাহুর বর্ধিত অংশকে অর্থাৎ বর্ধিত ভূমিকে যা প্রকৃতপক্ষে ভূমি নয় তাকে লম্বভাবে ছেদ ছেদ করে।
পশ্চিমবঙ্গ বিধানসভা উপনির্বাচন, ২০১৬-২০২১

২০১৬ থেকে ২০২১ সালের মধ্যে পশ্চিমবঙ্গ বিধানসভার একাধিক উপনির্বাচন অনুষ্ঠিত হয়েছিল। প্রথম নির্বাচনটি অনুষ্ঠিত হয় ২০১৬ সালের নভেম্বর মাসে।
২০১৭ সালে কাঁথি দক্ষিণ ও সবং বিধানসভা কেন্দ্রে উপনির্বাচন অনুষ্ঠিত হয়।
২০১৮ সালে পশ্চিমবঙ্গ বিধানসভার উপনির্বাচন অনুষ্ঠিত হয় নোয়াপাড়া ও মহেশতলা বিধানসভা কেন্দ্রে।
২০১৯ সালের লোকসভা নির্বাচনের সঙ্গে সঙ্গে পশ্চিমবঙ্গ বিধানসভার আটটি কেন্দ্রে উপনির্বাচন অনুষ্ঠিত হয়। এই উপনির্বাচনে বিজেপি চারটি আসনে, তৃণমূল কংগ্রেস তিনটি আসনে ও জাতীয় কংগ্রেস একটি আসনে জয়লাভ করে। পরবর্তীকালে কালিয়াগঞ্জ, করিমপুর ও খড়গপুর সদর বিধানসভা কেন্দ্রে তৃণমূল কংগ্রেস প্রার্থীরা জয়লাভ করেছিল।
স্কুইড গেম

স্কুইড গেম () একটি দক্ষিণ কোরীয় অস্তিত্ববাদী টেলিভিশন ধারাবাহিক যা নেটফ্লিক্সে স্ট্রিমিং হচ্ছে। হোয়াং দং-হিউকের রচনা ও পরিচালনায় এতে অভিনয় করেছেন লি জং-জা, পার্ক হেই-সো, ও ইয়াং-সু, ওয়াই হা-জুন, জং হো-ইয়েন, হিও সুং-তায়ে, অনুপম ত্রিপাঠি এবং কিম জু-রিউং। নেটফ্লিক্স পরিবেশিত এই সিরিজটি বিশ্বব্যাপী ২০২১ সালের ১৭ সেপ্টেম্বর মুক্তি পায়। নেটফ্লিক্সের সর্বকালের সেরা টিভি শো হচ্ছে ‘স্কুইড গেম’। ২০২১ সালের ১২ অক্টোবর এক টুইট বার্তায় নেটফ্লিক্স জানায়, সব রেকর্ড তছনছ করে দিয়েছে সিরিজটি। এই টিভি শোটির দ্বিতীয় পর্ব "স্কুইড গেম ২" ২৬ ডিসেম্বর ২০২৪-এ মুক্তি পেয়েছে।
জীবনযুদ্ধে পরাজিত, সমস্যাগ্রস্ত ও হতাশ কিছু মানুষের গল্প নিয়ে এই থ্রিলার সিরিজ। এই সিরিজে ঋণে জর্জরিত ৪৫৬ জন প্রতিযোগী বিশেষ একটা খেলায় অংশগ্রহণ করে। যাতে জিতলে বিজয়ী পাবে ৩৯ মিলিয়ন ইউএস ডলার। অপরদিকে হারলে নির্মম মৃত্যু।
হোয়াং ডং-হিউক"স্কুইড গেম" সৃষ্টি ও রচনা করেছিলেন। হোয়াং বলেন যে তিনি মূলত ২০০৮ সালে মানহওয়াবাংয়ে বসবাস করার সময় স্ক্রিপ্টটি তৈরি করেছিলেন এবং সেসময় তিনি আর্থিকভাবে খুব নাজুক ছিলেন। "ব্যাটাল রয়্যাল", "লিয়ার গেম" এবং গ্যাম্বলিং "অ্যাপোক্যালিপ্স:কাইজি" মত বই পড়েছিলেন সেসময়। যাইহোক, তিনি আশঙ্কা করেছিলেন যে সেই সময়কার গল্পটি "বোঝা খুব কঠিন এবং উদ্ভট" ছিল। তিনি বলেছিলেন, "আমি একটি গল্প লিখতে চেয়েছিলাম যা আধুনিক পুঁজিবাদী সমাজের রূপক বা রূপকথা ছিল, এমন কিছু যা চরম প্রতিযোগিতার চিত্র তুলে ধরে, কিছুটা জীবনের চরম প্রতিযোগিতার মতো। কিন্তু আমি চেয়েছিলাম এটি বাস্তব জীবনে আমরা যে ধরনের চরিত্রগুলি দেখি সেগুলি ব্যবহার করতে।"
সিরিজটি প্রথম কোরিয়ান নাটক যা বিশ্বব্যাপী নেটফ্লিক্সের শীর্ষ ১০ সাপ্তাহিক সর্বাধিক দেখা টিভি শো চার্টে শীর্ষস্থানীয়। এটি মার্কিন যুক্তরাষ্ট্র এবং যুক্তরাজ্য সহ ৯০ টি দেশে প্রথম স্থানে পৌঁছেছে। দক্ষিণ কোরিয়ার বাইরে, নেটফ্লিক্স শোটির প্রচারে ব্যাপক বিনিয়োগ করেনি এবং এর জনপ্রিয়তা মূলত মুখের কথার মাধ্যমে এবং সামাজিক যোগাযোগ মাধ্যমে ভাইরাল ছড়িয়ে দেওয়ার মাধ্যমে পরিচালিত হয়েছে। একটি ম্যাগাজিন আরও দাবি করেন যে ৩৭টি ভাষায় সাবটাইটেল এবং ৩৪টি ভাষায় ডাব সংস্করণ অনুষ্ঠানটির ব্যাপক স্থানীয়করণ আন্তর্জাতিক দর্শকদের আকৃষ্ট করতে সাহায্য করেছে।
জাতীয় সড়ক ৩ (ভারত)

জাতীয় সড়ক ৩ বা এনএইচ ৩ হল ভারতের একটি জাতীয় মহাসড়ক। এটি অমৃতসরের কাছে ভারত-পাকিস্তান সীমান্ত সংলগ্ন আত্তারি থেকে শুরু হয় এবং হিমাচল প্রদেশের মানালি হয়ে লাদাখের লেহে শেষ হয়।
২০১০ সালে ন্যাশনাল হাইওয়ে অথরিটি অব ইন্ডিয়া কর্তৃক সমস্ত জাতীয় মহাসড়কের পুনঃসংখ্যায়ণ করার পর, পূর্ববর্তী এনএইচ ১ ও এনএইচ ৭০ সড়ক দুটিকে প্রাক্তন এনএইচ ২১ এর অংশগুলির সাথে যুক্ত করে নতুন এনএইচ ৩ তৈরির করা হয়।
জাতীয় সড়কের ৩ এর কিছু অংশ হিমাচল প্রদেশ ও লাদাখের উচ্চ প্রান্ত দিয়ে চলে, কিছু উঁচু পর্বত অতিক্রম করে। মানালির পরে প্রথম প্রধান পাস আসে, যা হল ৩,৯৭৮ মিটার উচ্চতা বিশিষ্ট রোহতাং পাস। রোহতাং পাস কুলু উপত্যকা এবং হিমাচল প্রদেশের লাহৌল ও স্পিতি উপত্যকার মধ্যে সংযোগ প্রদান করে। এনএইচ ৩- এর পরবর্তী প্রধান পাস হল বরালাচা লা, যা জানস্কর রেঞ্জে ৪,৮৯০ মিটার উচ্চতায় অবস্থিত। লেহ জেলায়, এনএইচ ৩ নাক লা (৪৭৩৯ মি, ১৫,৫৪৭ ফু), লাচুলুং লা (৫০৬৪ মি, ১৬৬১৬ ফু) এবং তাগলাং লা অতিক্রম করে।
জাতীয় সড়ক ৩ তিনটি রাজ্যের মধ্য দিয়ে অগ্রসর হয়েছে।
আত্তারি, অমৃতসর, জলন্ধর, হোসিয়ারপুর - এইচপি সীমান্ত (১৭৮.৪৪ কিমি)।
পাঞ্জাব সীমান্ত - নাডাউন, হামিরপুর, তনি দেবী, আওয়া দেবী, মান্ডি, কুল্লু, মানালি, গ্রামফু, কায়লং - জে এবং কে সীমান্ত (২০৮ কিমি)।
এইচপি সীমানা - লেহ (১৭০ কিমি)।
জলহন্দার থেকে হোশিয়ারপুর অংশে রাস্তাটি দুই থেকে চার লেনে উন্নীত করার প্রক্রিয়া এনএইচএআই সংযোগের উন্নতির জন্য শুরু করেছিল। এই ৫৮ কিলোমিটার অংশে আদমপুর ও রামা মন্ডিতে যানজটের সম্মুখীন হয়। এই প্রকল্পের ৩৯.৪ কিলোমিটার পঞ্জাবের গণপূর্ত বিভাগকে দেওয়া হয়েছে।
অবন্তী সিঁথি

অবন্তী সিঁথি (জন্ম: ২৩ নভেম্বর ১৯৯২) একজন বাংলাদেশী সংগীতশিল্পী। তিনি নেটওয়ার্কের বাইরে (২০২১) ওয়েব চলচ্চিত্রে "রূপকথার জগতে" গানের জন্য সেরা গায়িকা বিভাগে মেরিল-প্রথম আলো পুরস্কার জিতেন। তিনি প্লাস্টিকের কাপ, ফয়েল পেপার আর ধাতব মুদ্রা দিয়ে ব্যতিক্রমী বাদ্যযন্ত্র বানিয়ে তাল তুলেন এবং কাপ সং এর সাথে অসাধারণ শিস বাজাতে পারদর্শী। এজন্য সা রে গা মা পার মঞ্চে বিচারকরা তাকে "শিসপ্রিয়া" উপাধিতে ভূষিত করেন।
অবন্তী সিঁথির বাবা অদিত কুমার দেব এবং মা দীপ্তি রাণী দেব। অদিত কুমার একজন ব্যবসায়ী। অবন্তীর বড় বোন সেতু ও ছোট বোন স্মৃতি। তিনি জামালপুর সরকারি বালিকা উচ্চ বিদ্যালয় থেকে মাধ্যমিক ও থেকে উচ্চ মাধ্যমিক শিক্ষা গ্রহন করেন এবং জাহাঙ্গীরনগর বিশ্ববিদ্যালয় থেকে স্নাতক অর্জন করেন। সে রসায়ন শিক্ষক হিসেবে একটি বেসরকারি বিশ্ববিদ্যালয়ে শিক্ষকতা করেছিলেন।
তিনি ২০২৩ সালের ১৫ নভেম্বর "অমিত দে" এর সাথে বিবাহ বন্ধনে আবদ্ধ হন।
অবন্তীর ছোটবেলা থেকে গানের প্রতি অনেক আগ্রহ ছিলো । তাদেখে তার বাবা মা তাকে সুশান্ত দেব কানু’র কাছ থেকে গান শেখায়। সেই ছোটবেলাতেই গিটার আর হারমোনিয়াম বাজানো শিখে। কলেজে পড়ার সময় বিভিন্ন অনুষ্ঠানেও গান করে অবন্তী।
২০০৩ ও ২০০৪ সালে লোকগান ও নজরুলসংগীত গেয়ে জাতীয় পুরস্কার এবং ২০০৫ সালে ক্ল্যাসিক্যাল ও লোকসংগীত গেয়ে পেয়েছেন ‘ওস্তাদ আলাউদ্দিন খান স্বর্ণপদক’।
২০০৬ সালে সে ক্লোজআপ ওয়ান প্রতিযোগিতায় অংশগ্রহণ করে কিন্তু সে সেরা ৫৫ এসে আর এগোতে পারে না। ২০১১ সালে ঢাকায় থাকা কালিং সে পুরো দমে গানের চর্চা শুরু করে এবং অন্য কে গান শেখানো শুরু করে । আবার সে ২০১২ সালে ক্লোজআপ ওয়ান প্রতিযোগিতায় অংশগ্রহণ করে এবং সেরা দশে জায়গায় করে নেয়।
ভারতের জি বাংলার আপাতবাস্তব টেলিভিশন অনুষ্ঠান সারেগামাপার নবম আসরে অতিথি শিল্পী হিসেবে পারফর্ম করে সে দুই বাংলার সবাইকে তাপ লাগিয়ে দেয়। তার পরিবেশনা দেখে উপস্থিত বিচারক শ্রীকান্ত আচার্য, শান্তনু মৈত্র, কৌশিকী চক্রবর্তী, মোনালি ঠাকুর, তন্ময় বোস, রূপঙ্কর বাগচী, জয় সরকার ও শুভমিতার ও শিল্পী-সুরকাররা প্রশংসায় পঞ্চমুখ হয়ে শিসপ্রিয়া নাম রাখেন।
মার্কিন যুক্তরাষ্ট্রের কংগ্রেস

মার্কিন যুক্তরাষ্ট্রের কংগ্রেস হলো মার্কিন ফেডারেল সরকারের দ্বিকক্ষবিশিষ্ট আইনসভা। এটি উচ্চকক্ষ হিসেবে সিনেট ও নিম্নকক্ষ হিসেবে হাউজ অব রিপ্রেজেন্টেটিভস এর সমন্বয়ে গঠিত। মাার্কিন কংগ্রেস যুুক্তরাষ্ট্রের আইন প্রণয়নে কাজ করে। ওয়াশিংটন, ডি.সি. তে অবস্থিত মার্কিন যুক্তরাষ্ট্রের ক্যাপিটল ভবনে কংগ্রেসের বৈঠক সংগঠিত হয়। সিনেটর এবং প্রতিনিধিগণ প্রত্যক্ষ নির্বাচনের মাধ্যমে নির্বাচিত হন, যদিও গভর্নর সিনেটের শূন্য আসনগুলিতে নিয়োগ প্রদান করতে পারেন। কংগ্রেসে নির্বাচিত সদস্য ৫৩৫ জন; ১০০ জন সিনেটর এবং ৪৩৫ জন প্রতিনিধি। সিনেটরগণ যখন সমান সংখ্যায় বিভক্ত হন তখন মার্কিন যুক্তরাষ্ট্রের উপরাষ্ট্রপতি সিনেটে ভোট প্রদান করতে পারেন। প্রতিনিধি পরিষদে ছয়জন সদস্য ভোট প্রদান করতে পারেন না।
কংগ্রেসের অধিবেশন দুই বছর মেয়াদী, যা বর্তমানে প্রতি জানুয়ারিতে শুরু হয়। বর্তমান কংগ্রেস ১১৭তম। প্রতি জোড় সালের নির্বাচনের দিন কংগ্রেসের নির্বাচন অনুষ্ঠিত হয়। প্রতিনিধি পরিষদের সদস্যরা কংগ্রেসের দুই বছরের মেয়াদের জন্য নির্বাচিত হন। প্রতি দশ বছর পর পর জনশুমারির হিসাব অনুযায়ী প্রত্যেক রাজ্য, কংরেসনাল জেলার জন্য প্রতিনিধির সংখ্যা নির্ধারণ করা হয়। তবে প্রতিটি রাজ্য বা জেলায় অন্তত একজন করে প্রতিনিধি থাকা বাধ্যতামূলক। প্রতিটি অঙ্গরাজ্যের জন্য দুইজন করে ৫০টি রাজ্যের জন্য মোট ১০০ জন সিনেটর নির্বাচিত হন।
মার্কিন যুক্তরাষ্ট্রের সংবিধানের প্রথম অনুচ্ছেদ অনুযায়ী কংগ্রেস সদস্যের বয়স সর্বনিম্ন ২৫ বছর (প্রতিনিধি) অথবা ৩০ বছর (সিনেট), কমপক্ষে সাত বছর (প্রতিনিধি) অথবা নয় বছর (সিনেট) ধরে মার্কিন যুক্তরাষ্ট্রের নাগরিক এবং প্রতিনিধিত্বকারী রাজ্যের অধিবাসী হতে হবে। উভয় কক্ষের সদস্যরা সীমাহীন সংখ্যক বার পুনঃনির্বাচনের জন্য দাঁড়াতে পারে।
১৭৮৯ সালে মার্কিন যুক্তরাষ্ট্রের সংবিধান কর্তৃক কংগ্রেস অব দ্যা কনফেডারেশনকে প্রতিস্থাপনের মাধ্যমে কংগ্রেস প্রতিষ্ঠিত হয়েছিল। যদিও আইনগতভাবে বাধ্যতামূলক নয়, তবে ১৯শ শতক থেকে কংগ্রেস সদস্যরা সাধারণত দুটি প্রধান দল, ডেমোক্রেটিক পার্টি এবং রিপাবলিকান পার্টির একটির সাথে যুক্ত থাকেন। খুব কম ক্ষেত্রেই কোনো সদস্য তৃতীয় কোনো দলের সাথে যুক্ত অথবা স্বতন্ত্র থাকেন।
হোয়াং দং-হিউক

হোয়াং দং-হিউক (জন্ম: ২৬শে মে, ১৯৭১) একজন দক্ষিণ কোরীয় চলচ্চিত্র পরিচালক এবং চিত্রনাট্যকার। তিনি ২০২১ সালে আন্তর্জালের চলচ্চিত্র ও ধারাবাহিক নাটকের সম্প্রচারমঞ্চ নেটফ্লিক্সে মুক্তিপ্রাপ্ত ধারাবাহিক নাটক "স্কুইড গেম"-এর পরিচালক হিসেবে খ্যাতি অর্জন করেন।
হোয়াং দং-হিউক দক্ষিণ কোরিয়ার রাজধানী সিউল নগরীতে জন্মগ্রহণ করেন ও সেখানেই তার শৈশব অতিবাহিত করেন। সিউল জাতীয় বিশ্ববিদ্যালয় থেকে যোগাযোগ বিভাগে স্নাতক সম্পন্ন করার পর তিনি "আওয়ার স্যাড লাইফ" এবং "আ পাফ অব স্মোক"সহ অনেকগুলি স্বল্পদৈর্ঘ্য চলচ্চিত্র রচনা ও পরিচালনা করেন। ইউনিভার্সিটি অব সাউদার্ন ক্যালিফোর্নিয়ার চলচ্চিত্র পরিচালনা বিভাগে চারুকলায় স্নাতকোত্তর (এমএফএ) শিক্ষাক্রমে অধ্যয়ন করার জন্য মার্কিন যুক্তরাষ্ট্রের লস অ্যাঞ্জেলেস নগরীতে দেশান্তর হওয়ার পর তিনি ২০২০ সালে "হেভেন অ্যান্ড হেল" এবং "ডেস্পারেশন" নামক দুটি স্বল্পদৈর্ঘ্যের চলচ্চিত্রে কাজ করার মাধ্যমে চলচ্চিত্র নির্মাণকাজ অব্যাহত রাখেন। তাঁর স্নাতকোত্তর অভিসন্দর্ভ চলচ্চিত্রটি ছিল "মিরাকল মাইল" (২০০৪) শীর্ষক একটি স্বল্পদৈর্ঘ্যে চলচ্চিত্র, যেখানে কার্ল ইউন একজন কোরীয়-মার্কিন অবৈধ ট্যাক্সি ড্রাইভার হিসেবে অভিনয় করেছেন। তিনি তার ভাড়ায় সহায়তা করা এক কোরীয় যুবতীর (হানা কিম দ্বারা অভিনীত) ভাইয়ের সন্ধান করেন, যাকে ২০ বছর আগে মার্কিনরা দত্তক নিয়েছিল। "মিরাকল মাইল" ৪০টিরও বেশি আন্তর্জাতিক চলচ্চিত্র উৎসবে প্রদর্শিত হয় এবং ডিজিএ স্টুডেন্ট ফিল্ম অ্যাওয়ার্ড এবং স্টুডেন্ট এমি পুরস্কারসহ বেশ কয়েকটি পুরস্কার জয়লাভ করে।
হোয়াং দং-হিয়ক তার জীবনের প্রথম দিকে নিজের অর্থনৈতিক সংগ্রামের পাশাপাশি দক্ষিণ কোরিয়ায় শ্রেণীবৈষম্যের উপর ভিত্তি করে "স্কুইড গেমের" ধারণাটি কল্পনা করেছিলেন। তিনি প্রাথমিকভাবে ২০০৮ সালে এই ধারাবাহিকের পাণ্ডুলিপিটি রচনা করলে এটিতে অর্থলগ্নি করার জন্য একটি প্রযোজনা প্রতিষ্ঠান খুঁজে পাচ্ছিলেন না। অতঃপর ২০১৯ সালে নেটফ্লিক্স তাদের বিতরণকৃত বিদেশী অনুষ্ঠানমালার সম্প্রসারণের উদ্দেশ্যে সৃষ্ট অভিযানের অংশ হিসেবে এই ধারাবাহিকটিতে আগ্রহ প্রকাশ করে। হোয়াং নিজেই এই ধারাবাহিকের নয়টি পর্ব লেখেন ও পরিচালনা করেন। মুক্তির এক সপ্তাহের মধ্যে ধারাবাহিকটি বেশ কয়েকটি অঞ্চলে নেটফ্লিক্সের সর্বাধিক দর্শিত অনুষ্ঠানের মধ্যে একটি হয়ে ওঠে।
লি জং-জে

লি জং-জে (, ; জন্ম: ১৫ ডিসেম্বর ১৯৭২) হলেন দক্ষিণ কোরিয়ার একজন অভিনেতা এবং মডেল। তিনি ফ্যাশন মডেল হিসেবে আত্মপ্রকাশ করেছেন, অতঃপর টেলিভিশনে তার অভিনয় জীবন শুরু করেছেন, যার মধ্যে ক্যাম্পাসভিত্তিক ধারাবাহিক "ফিলিংস" (১৯৯৪) এবং জনপ্রিয় নাটক "স্যান্ডগ্লাস" (১৯৯৫) অন্যতম। "অ্যান অ্যাফেয়ার" (১৯৯৮) চলচ্চিত্রে অভিনয়ের মাধ্যমে লি চলচ্চিত্র জগতে পদার্পণ করেছেন। তিনি বিভিন্ন ধরনের চলচ্চিত্রে অভিনয় করেছেন, যার মধ্যে "ইল মারে" (২০০০) এবং "ওভার দ্য রেনবো" (২০০২), মেলোড্রামা "লাস্ট প্রেজেন্ট" (২০০১), "কমেডি ওহ! ব্রাদার্স" (২০০৩), অ্যাকশন চলচ্চিত্র "দ্য লাস্ট উইটনেস" (২০০১) এবং "টাইফুন" (২০০৫), ডাকাতিভিত্তিক চলচ্চিত্র "দ্য থিভস" (২০১২), "নিউ ওয়ার্ল্ড" (২০১৩), এবং "দ্য ফেস রিডার" (২০১৩) অন্যতম। তিনি সিটি অব দ্য রাইজিং সানের (১৯৯৯) জন্য ব্লু ড্রাগন চলচ্চিত্র পুরস্কারে এবং দ্য হাউসমেডের (২০১০) জন্য ফান্তাসপোর্তো পরিচালকদেরর সপ্তাহে সেরা অভিনেতার পুরস্কার জয়লাভ করেছেন। ২০২১ সালে লি নেটফ্লিক্সের অস্তিত্ববাদী টেলিভিশন ধারাবাহিক "স্কুইড গেমের" প্রধান চরিত্রে অভিনয় করেছেন।
২০০৮ সালের আগস্ট মাসে, লি দংগুক বিশ্ববিদ্যালয়ের গ্র্যাজুয়েট স্কুল অব কালচারাল আর্টের থিয়েটার ও চলচ্চিত্র শিল্প বিভাগ হতে স্নাতকোত্তর ডিগ্রী লাভ করেছেন। তিনি একই বছরের ডিসেম্বর মাসে "হ্যামলেট ইন ওয়াটার"-এ নাম ভূমিকায় অভিনয় করার মাধ্যমে মঞ্চনাট্যে অভিষেক করেছেন। মঞ্চনাট্যটি তার বিশ্ববিদ্যালয়ের লি হে-রাং মঞ্চে চার দিন ধরে চলেছিল।
অভিনয় ছাড়াও, লি সিউলে তার "ইল মারে" চলচ্চিত্রের নামে আপস্কেল ইতালীয় রেস্টুরেন্ট চালু করেছেন। অভ্যন্তরীণ নকশা বিভাগে অধ্যয়ন করার পর, তিনি নিজেই তার রেস্তোঁরার অভ্যন্তর নকশা করার দায়িত্ব নিয়েছিলেন। লি ২০০৮ সালে রিয়াল এস্টেট ডেভেলপমেন্ট কোম্পানি সিউরিম সিঅ্যান্ডডি প্রতিষ্ঠা করেছেন এবং অভিনেতা জং উ-সুংয়ের সাথে বেশ কয়েকটি ব্যবসার মালিক হয়েছিলেন, তারা সিটি অব দ্য রাইজিং সানে একসাথে অভিনয় করার পর বন্ধুতে পরিণত হয়েছেন। ২০১৬ সালের মে তারিখে লি এবং জং 'আর্টিস্ট কোম্পানি' নামে তাদের বিনোদন লেবেলের সিইও হয়েছেন।
১৯৯৯ সালে, লি তার রক্তে ০.২২২% অ্যালকোহল নিয়ে গাড়ি চালানো এবং অন্য একটি গাড়িকে ধাক্কা মারার অভিযোগ আনা হয়েছিল, যা ২৩ বছর বয়সী অফিসম্যান চালাচ্ছিলেন। লি ২০০২ সালে ডিইউআই-এর দায়ে অভিযুক্ত হয়েছিলেন।
জাং হো-ইয়ন

জাং হো-ইয়ন (, ; জন্ম: ২৩ জুন ১৯৯৪) হলেন দক্ষিণ কোরিয়ার একজন ফ্যাশন মডেল এবং অভিনেত্রী। ভোগ তাকে "কোরিয়ার পরবর্তী শীর্ষ মডেল" হিসেবে অভিহিত করেছে। তিনি নেমসেক অনুষ্ঠানের ৪র্থ মৌসুমে অংশগ্রহণ করেছেন, যেখানে তিনি দ্বিতীয় স্থান অধিকার করেছেন। তিনি Models.com দ্বারা "শীর্ষ ৫০" ফ্যাশন মডেলদের মধ্যে স্থান পেয়েছিলেন।
জাং দক্ষিণ কোরিয়ার সিউলে জন্মগ্রহণ করেছেন এবং তার দুই ভাই-বোন আছে। জাং দংগুক নারী বিশ্ববিদ্যালয় থেকে স্নাতক এবং মডেলিংয়ে মেজর সম্পন্ন করেছেন। জাং ২০১৬ সাল থেকে অভিনেতা লি দং-হুইয়ের সাথে সম্পর্কে রয়েছেন।
পার্ক হে-সু

পার্ক হে-সু (, ; জন্ম: ২১ নভেম্বর ১৯৮১) হলেন দক্ষিণ কোরিয়ার একজন অভিনেতা। তিনি নেটফ্লিক্সে প্রচারিত দক্ষিণ কোরিয়ার অস্তিত্ববাদী টেলিভিশন ধারাবাহিক "স্কুইড গেমে" চো সাং-উ চরিত্রে অভিনয় করার জন্য সর্বাধিক পরিচিত।
পার্ক ২০০৭ সালে "মিস্টার লবির" মাধ্যমে সঙ্গীত মঞ্চে আত্মপ্রকাশ করেছেন। তিনি অন্যান্য সঙ্গীত অনুষ্ঠানেও উপস্থিত হয়েছেন, যার মাধ্যমে "অ্যাঞ্জেল কলড ডিজায়ার" এবং "অন্নপূর্ণা" অন্যতম। ২০১৭ সালে, তিনি নাট্য ধারাবাহিক "প্রিজন প্লেবুকের" প্রধান চরিত্রে অভিনয় করেছেন, যা তাকে সিউল পুরস্কারে সেরা নবাগত অভিনেতার পুরস্কার অর্জন করতে সহায়তা করেছে।
২০১৯ সালের ১৪ জানুয়ারি তারিখে, পার্ক সিউলে অনুষ্ঠিত এক অনুষ্ঠানে তার বান্ধবীকে বিয়ে করেছেন। ২০২১ সালের ২৯শে সেপ্টেম্বর পার্কের এজেন্সি ঘোষণা করে যে তার স্ত্রী একটি পুত্র সন্তানের জন্ম দিয়েছেন এবং মা ও সন্তান উভয়েরই স্বাস্থ্য ভাল আছে।
উই হা-জুন

উই হা-জুন ( ; জন্ম: ৫ আগস্ট ১৯৯১) হলেন দক্ষিণ কোরিয়ার একজন অভিনেতা ও মডেল। তিনি "গনজিয়াম: হন্টেড অ্যাসাইলাম" (২০১৮) এবং "মিডনাইট" (২০২১) চলচ্চিত্রে তার ভূমিকার জন্য সুপরিচিত। এছাড়াও তিনি টেলিভিশন ধারাবাহিক "সামথিং ইন দ্য রেইন" (২০১৮), "রোম্যান্স ইজ আ বোনাস বুক" (২০১৯), "১৮ অ্যাগেইন" (২০২০) এবং "স্কুইড গেমে" (২০২১) অভিনয় করেছেন; যার মধ্যে স্কুইড গেম তাকে আন্তর্জাতিক খ্যাতি অর্জন করতে সহায়তা করেছে।
চোখ ঘুরানো

চোখ ঘুরানো হল একরকম অঙ্গভঙ্গি যেখানে একজন ব্যক্তি তার চোখ কিছুটা উপরের দিকে ঘুরিয়ে দেয়, এটা প্রায়শই এক দিক থেকে অন্য দিকে আবর্তিত গতিতে করা হয়। ইংরেজি বলয়ে একে অপ্রত্যাশিত পরিস্থিতি বা ব্যক্তির প্রতি গৌণ-আক্রমনাত্মক প্রতিক্রিয়া হিসেবে অথবা ক্ষোভের (exasperation) বহিঃপ্রকাশ হিসেবে চিহ্নিত করা হয়েছে। ভৌত কোন সংস্পর্শ ছাড়াই উদ্দিষ্ট ব্যক্তিকে অসম্মতি বা অব্যাহতি জানাতে এরূপ অঙ্গভঙ্গি ব্যবহার করা হয়। আবার চোখ পাকানো বলতে উদ্দিষ্ট ব্যক্তি বা ব্যক্তিসমষ্টির দিকে ক্রুদ্ধ দৃষ্টিতে তাকিয়ে ক্ষোভ প্রকাশের প্রক্রিয়াকে বোঝানো হয়ে থাকে।
অক্সফোর্ড ইংরেজি অভিধান অনুসারে, অন্তত পক্ষে ষোড়শ শতাব্দী থেকে সাহিত্যে চোখ ঘুরানোর উল্লেখ পাওয়া যায়। উইলিয়াম শেক্সপিয়ার পর্যায়ক্রমে তার রচনায় অঙ্গভঙ্গি ব্যবহার করে অন্য চরিত্রের প্রতি লালসা বা আবেগকে তুলে ধরতেন, যেমনটি তার "দ্য রেপ অফ লুক্রেস"-এ ব্যবহৃত হয়েছে। সেই সময়কালের মধ্যে চোখ ঘুরানো সাধারণত ইচ্ছা বা ছিনালির অভিব্যক্তি হিসাবে ব্যবহৃত হত এবং শতাব্দী ধরে সাহিত্যে এইভাবেই এটির ব্যবহার অব্যাহত ছিল। প্রায় ১৯৫০ এর দশক পর্যন্ত এই একই অর্থ সংগীত এবং চলচ্চিত্রে ব্যবহৃত হত, কিন্তু বর্তমান সময়ে এসে এটির অর্থ বদলাতে শুরু করে। ১৯৮০ এর দশক পর্যন্ত নেতিবাচক ধারণায় চোখ ঘুরানোর এরকম ব্যাপক ব্যবহার দেখা যেত না।
একরকম মুখভঙ্গি ছেলেদের তুলনায় কিশোরী মেয়েরা অধিক ব্যবহার করে এবং মানুষের মধ্যে অ-মৌখিক যোগাযোগের অন্যতম সাধারণ রূপ। একচেটিয়াভাবে কিশোরীদের নিয়ে গবেষণা করার সময় দেখা গেছে, চোখ ঘুরানো অঙ্গভঙ্গি অসন্তুষ্টির সবচেয়ে বিশিষ্ট প্রতিক্রিয়া হিসাবে পরিলক্ষিত হয়। তের বছর বয়সী মেয়েদের ক্ষেত্রে সামাজিক পরিস্থিতিতে তাদের সহকর্মীদের প্রতি আগ্রাসনের প্রধান লক্ষণ হতে পারে এটি।
২০২০–২১ উয়েফা নেশনস লিগ

২০২০–২১ উয়েফা নেশনস লিগ (; যা সংক্ষেপে ২০২০–২১ ইউএনএল নামে পরিচিত) উয়েফা দ্বারা আয়োজিত আন্তর্জাতিক ফুটবল প্রতিযোগিতা উয়েফা নেশনস লিগের দ্বিতীয় আসর, যেখানে ইউরোপের ফুটবল সংস্থা উয়েফার অন্তর্ভুক্ত ৫৫টি জাতীয় ফুটবল দল (পুরুষ) প্রতিযোগিতা করেছে। এই আসরের লিগ পর্ব ২০২০ সালের ৩রা সেপ্টেম্বর হতে ১৮ই নভেম্বর পর্যন্ত অনুষ্ঠিত হয়েছে, নেশনস লিগ পর্ব ২০২১ সালের ৬ হতে ১০ই অক্টোবর পর্যন্ত অনুষ্ঠিত হচ্ছে এবং অবনমন প্লে-আউট ২০২২ সালের ২৪ হতে ২৯শে মার্চ পর্যন্ত অনুষ্ঠিত হয়।
পর্তুগাল উয়েফা নেশনস লিগের পূর্ববর্তী আসরের চ্যাম্পিয়ন, যারা ২০১৮–১৯ আসরের ফাইনালে নেদারল্যান্ডসকে ১–০ গোলের ব্যবধানে পরাজিত করে প্রথমবারের মতো শিরোপা জয়লাভ করেছে। তবে, এই আসরের গ্রুপ পর্বে ফ্রান্সের পেছনে গ্রুপে দ্বিতীয় স্থান অর্জন করার ফলে তারা ২০২১ সালের নকআউট পর্বে উত্তীর্ণ হতে ব্যর্থ হয়েছে। পূর্ববর্তী উয়েফা নেশনস লিগ নকআউট পর্বে উত্তীর্ণ দলগুলোর একটি দলও এই আসরের নকআউট পর্বে খেলার জন্ত উত্তীর্ণ হতে পারেনি।
২০২২–২৩ উয়েফা নেশনস লিগ

২০২২–২৩ উয়েফা নেশনস লিগ (; যা সংক্ষেপে ২০২২–২৩ ইউএনএল নামে পরিচিত) উয়েফা দ্বারা আয়োজিত আন্তর্জাতিক ফুটবল প্রতিযোগিতা উয়েফা নেশনস লিগের তৃতীয় আসর, যেখানে ইউরোপের ফুটবল সংস্থা উয়েফার অন্তর্ভুক্ত ৫৫টি জাতীয় ফুটবল দল (পুরুষ) প্রতিযোগিতা করবে। এই আসরের লিগ পর্ব ২০২২ সালের ২রা জুন হতে ২৭শে সেপ্টেম্বর পর্যন্ত, নেশনস লিগ পর্ব ২০২৩ সালের ১৪ হতে ১৭ই জুন পর্যন্ত এবং অবনমন প্লে-আউট ২০২৪ সালের ২১ হতে ২৬শে মার্চ পর্যন্ত অনুষ্ঠিত হবে।
লিগ এ নেশনস লিগ ফাইনালের জন্য যোগ্যতা অর্জন করবে।
<section begin=Semi-final 1/><section end=Semi-final 1/>
<section begin=Semi-final 2/><section end=Semi-final 2/>
<section begin=Third place play-off/><section end=Third place play-off/>
<section begin=Final/><section end=Final/>
আহ্লাদ

আহ্লাদ হল হাস্যরসাত্মক এবং বিনোদনমূলক ঘটনা বা পরিস্থিতি অনুভব করার অবস্থা যখন ব্যক্তি বা প্রাণী সক্রিয়ভাবে অভিজ্ঞতা বজায় রাখে এবং তা উপভোগ, সুখ, হাসি এবং আনন্দের সাথে যুক্ত হয়। এটি ইতিবাচক বীরত্ব এবং উচ্চ শারীরবৃত্তীয় উত্তেজনার সাথে যুক্ত একটি আবেগ।
আহ্লাদকে "জ্ঞানতাত্ত্বিক" আবেগ হিসাবে বিবেচনা করা হয় কারণ হাস্যরস তখনই ঘটে যখন কেউ একটি জ্ঞান কাঠামো থেকে আরেকটি লক্ষ্য সম্পর্কে জ্ঞানীয় স্থানান্তর অনুভব করে, যেমন কৌতুকের পঞ্চলাইন শোনা। এই নতুন তথ্য শেখার ফলে যে আনন্দদায়ক বিস্ময় ঘটে তা বিনোদনের একটি অবস্থার দিকে নিয়ে যায় যা মানুষ প্রায়ই হাসি বা অট্টহাসির মাধ্যমে প্রকাশ করে।
বিবর্তনীয় দৃষ্টিভঙ্গি প্রস্তাব করে যে আহ্লাদ হল একটি স্বতন্ত্র আবেগ যা একটি প্রজাতির বেঁচে থাকার জন্য বিকশিত হয়েছে। সমষ্টিগত হাসি একটি দলকে সংজ্ঞায়িত করতে সাহায্য করে, লোকেদেরকে তাদের অনুরূপ বা সমগোত্রীয়দের চিনতে এবং নিজেদের অন্তর্ভুক্ত অনুভব করতে সহায়তা করে। এটি বহিঃদলীয় সদস্যদের সনাক্ত করতে এবং উভয়ের মধ্যে ব্যবধান বাড়াতে সহায়তা করে।
হোমটাউন চা-চা-চা

হোমটাউন চা-চা-চা ( সমুদ্রতীরবর্তী গ্রাম চা-চা-চা) দক্ষিণ কোরিয়ান টেলিভিশনের একটি সিরিজ যা শিন মিন-আ, কিম সিয়ন-হো এবং লি সাং-ই অভিনীত। এটি ২০০৪ সালের দক্ষিণ কোরিয়ার চলচ্চিত্র "মিস্টার হ্যান্ডি, মিস্টার হং এর" রিমেক। এটি ২৮ আগস্ট, ২০২১ তারিখে টিভিএন -এ প্রিমিয়ার হয়েছিল এবং প্রতি শনি ও রবিবার রাত ৯টায় (কোরিয়ান সময়) সম্প্রচারিত হয়েছে এটি নেটফ্লিক্সে স্ট্রিমিংয়ের জন্য আন্তর্জাতিকভাবেও উপলব্ধ।
সিরিজটি একটি বাণিজ্যিক হিট ছিল এবং কেবল টেলিভিশন ইতিহাসের সর্বোচ্চ রেটযুক্ত সিরিজগুলির মধ্যে একটি হয়ে ওঠে।
ইয়ুন হাই-জিন (শিন মিন-আ ), বড় শহরে বসবাসকারী একজন বুদ্ধিমান এবং সুন্দর দন্তচিকিৎসক, ক্লিনিকের প্রধান ডাক্তারকে মুনাফার জন্য রোগীদের চিকিৎসা অতিরিক্ত করার অভিযোগ করার পরে তার চাকরি হারান। তিনি গংজিনের সমুদ্রতীরবর্তী গ্রামটিতে ভ্রমণের সূচনা করেন, যেখানে তিনি জ্যাক-অফ-অল-ট্রেড হং ডু-সিক (কিম সিয়ন-হো) এর সাথে দেখা করেন। গ্রামে ডু-সিককে উচ্চ মর্যাদায় রাখা হয় কারণ সে বড়দের যত্ন নেয় এবং কোন অদ্ভুত কাজ থেকে লজ্জা পায় না। ঘটনাক্রমে, দু'জনে বেশ কয়েকবার পথ অতিক্রম করে এবং তারা একে অপরকে পছন্দ করে, যখন ডু-সিক ক্রমাগত হাই-জিনকে সমস্যা থেকে মুক্তি দিতে সহায়তা করে।
শিন হা-ইউনের লেখা সিরিজটি প্রথম ঘোষণা করা হয়েছিল ২১ ডিসেম্বর ২০২০ এ "হংক বান-জাং" () নামে। কিম সিওন-হো এবং শিন মিন-আ কে প্রধান চরিত্রে অভিনয় করার প্রস্তাব দেওয়া হয়েছিল।
অভিনেতাদের প্রথম স্ক্রিপ্ট রিডিং ২০২১ সালের ২১ এপ্রিল অনুষ্ঠিত হয়েছিল। শুটিং শুরু হওয়ার কথা ছিল মে মাসে, যা মূলত পোহাংয়ে পরিচালিত হয়েছিল।
স্টোন টাউন

স্টোন টাউন অফ জঞ্জিবার () তাঞ্জানিয়ার জাঞ্জিবারের প্রধান শহর জাঞ্জিবার সিটির পুরনো অংশ। এটি মজি মকংওয়ে নামেও পরিচিত। শহরের নতুন অংশ "নগাম্ব" নামে পরিচিত, সোয়াহিলি ভাষায় এর অর্থ 'অন্য দিকে'। স্টোন টাউন উনগুজার পশ্চিম উপকূলে অবস্থিত এবং জাঞ্জিবার দ্বীপপুঞ্জের প্রধান দ্বীপ। জাঞ্জিবার সালতানাতের প্রাক্তন রাজধানী এবং মসলা বাণিজ্যের সমৃদ্ধ কেন্দ্র ও উনিশ শতকে ক্রীতদাস বাণিজ্যের কেন্দ্র স্টোন টাউন ব্রিটিশ সুরক্ষার আমলে জাঁজিবারের প্রধান শহর হিসাবে তার গুরুত্ব বজায় রেখেছিল। যখন টাংগানিকা ও জাঞ্জিবার পরস্পর একত্রিত হয়ে তানজানিয়া গঠন করেন, তখন জাঞ্জিবার একটি আধা-স্বায়ত্তশাসিত মর্যাদা ধরে রাখে, স্টোন টাউনকে তার স্থানীয় সরকারের আসন হিসেবে স্বীকৃতি পায়।
স্টোন টাউন পূর্ব আফ্রিকার বিশিষ্ট ঐতিহাসিক ও শৈল্পিক গুরুত্বের একটি শহর। শহরটির বেশিরভাগই ১৯ শতকের পুরনো স্থাপত্যসমূহ সোয়াহিলি সংস্কৃতির অন্তর্নিহিত বিভিন্ন প্রভাবকে প্রতিফলিত করে, যা আরব, ফার্সি, ভারতীয় ও ইউরোপীয় উপাদানের একটি অনন্য মিশ্রণ প্রদান করে। এই কারণে, শহরটি ২০০০ সালে ইউনেস্কো বিশ্ব ঐতিহ্যবাহী স্থান হিসাবে মনোনীত হয়েছিল।
স্টোন টাউন ঐতিহ্যের কারণে তানজানিয়ায় একটি প্রধান দর্শনার্থীর আকর্ষণ, এবং এর অর্থনীতির একটি বড় অংশ পর্যটন-সম্পর্কিত কার্যক্রমের উপর নির্ভর করে।
সাইয়েদ খালিদ

সাইয়েদ খালিদ (; জন্ম ২১ অক্টোবর ১৯৭৫) একজন প্রাক্তন ভারতীয় প্রথম-শ্রেণীর ক্রিকেটার বর্তমানে তিনি ক্রিকেটে আম্পায়ারের দায়িত্ব পালন করছেন এবং ২০১৫-১৬ রনজি ট্রফি প্রতিযোগিতায় প্রথম আম্পায়ার হিসাবে দায়িত্ব পালন করেন। ২০২১ ইন্ডিয়ান প্রিমিয়ার লিগ প্রতিযোগিতায় ২৮ সেপ্টেম্বর ২০২১ তারিখে কলকাতা নাইট রাইডার্স ও দিল্লি ক্যাপিটালস এর মধ্যকার অনুষ্ঠিত খেলায় আম্পায়ার হিসাবে দায়িত্ব পালন করেন।
ঐশ্বর্য রাজ্য লক্ষ্মী দেবী শাহ

ঐশ্বর্য রাজ্য লক্ষ্মী দেবী শাহ বা রাণী ঐশ্বরিয়া (৭ নভেম্বর ১৯৪৯ - ১ জুন ২০০১) ১৯৭২ থেকে ২০০১ পর্যন্ত নেপালের রাণী ছিলেন, তাকে বড় মহারানি নামেও অভিহিত করা হত। রাণী ঐশ্বরিয়া ধ্রুপদী সৌন্দর্যের একজন মহিলা হিসাবে বিশ্বসমাদৃত ছিলেন, এবং তিনি তার চুলের স্টাইল ও পোশাক পরিধানের জন্যও জগৎবিখ্যাত ছিলেন।
রাণী ঐশ্বরিয়ার প্রাথমিক বিদ্যালয়গুলো হচ্ছে- ভারতের পশ্চিমবঙ্গের সেন্ট হেলেনস কনভেন্ট, কার্সিওং এবং সেন্ট মেরিস অব জাওয়ালাখেল। তিনি ১৯৬৩ সালে কান্তি ঈশ্বরী রাজ্য লক্ষ্মী উচ্চ বিদ্যালয় থেকে SLC পাশ করেন। এরপর তিনি ত্রিভুবন বিশ্ববিদ্যালয় অধিভুক্ত পদ্মকন্যা কলেজে ভর্তি হন এবং ১৯৬৭ সালে চারুকলায় স্নাতক পরীক্ষায় উত্তীর্ণ হন।
রাণী ঐশ্বরিয়া নেপালের বিখ্যাত রানা পরিবারে জন্মগ্রহণ করেছিলেন, যারা কিনা ১০৪ বছর নেপালে শাসন করেছিল। নেপালের জেনারেল কেন্দ্র শামশের জং বাহাদুর রানা (১৯২১-১৯৮২) এবং তাঁর স্ত্রী শ্রীরাজ্য লক্ষ্মী শাহ (১৯২৬-২০০৫) এর বড় মেয়ে ছিলেন রাণী ঐশ্বরিয়া। তার দুই ভাইয়ের নাম ছিল সুরজ শামশের জং বাহাদুর রানা ও উদয় শামশের জং বাহাদুর রানা এবং দুই বোন রানী কোমল রাজ্য লক্ষ্মী দেবী শাহ; রাজকুমারী প্রক্ষ রাজ্য লক্ষ্মী দেবী শাহ।
১৯৭০ সালে নেপালের রাজপুত্র বীর বিক্রম শাহ নেপালের বিখ্যাত রানা পরিবারের সন্তান রাণী ঐশ্বরিয়াকে বিবাহ করেন।  ১৯৭২ সালে রাজা মহেন্দ্র মারা যাওয়ার পর, রাজা  বীরেন্দ্র রাজ-দায়িত্বপ্রাপ্ত হন। রাণী ঐশ্বরিয়া ছিলেন অত্যন্ত উদ্যমী, স্পষ্টভাষী এবং বুদ্ধিমান। তিনি নেপালজুড়ে বিভিন্ন সামাজিক ও সাংস্কৃতিক অনুষ্ঠানের আয়োজন করেছিলেন। রাণী ঐশ্বরিয়া তার স্বামীকে প্রতিটি ধাপে সমর্থন করেছিলেন, যদিও পুরো সময়ে তারা নানান সমস্যার সম্মুখীন হয়েছেন। তিনি ছিলেন একজন দূরদৃষ্টিসম্পন্ন মহিলা যিনি তার দেশ এবং জনগণের চাহিদা বুঝতে পারতেন।
রাণী ঐশ্বরিয়া চাঁদনী শাহ ছদ্মনামে কবিতা লিখতেন, এবং  কয়েক ডজন কবিতা লিখেছিলেন। এছাড়াও তিনি বহু বিখ্যাত গানের সুরকারও ছিলেন এবং তার গানগুলি প্রায়ই রেডিও নেপাল এবং নেপাল টেলিভিশনে প্রচারিত হতো।
২০০১ সালের ১ জুন রাণী ঐশ্বরিয়া, তার স্বামী রাজা বীরেন্দ্র, তাদের ছেলে রাজকুমার নীরাজন, মেয়ে রাজকুমারী শ্রুতিসহ রাজ পরিবারের মোট সাতজন সদস্যকে গুলি করে হত্যা করা হয়। অনেকের ধারণা, হত্যার মূল কারন হচ্ছে দেবযানী রানার সাথে যুবরাজ দীপেন্দ্র বীর বিক্রম শাহের প্রস্তাবিত বিয়ে নিয়ে তীব্র ঝামেলা। এই হত্যাকাণ্ডে গুলির আঘাতে রানী ঐশ্বরিয়ার মুখ এতটাই বিকৃত হয়ে গিয়েছিল যে, অন্ত্যেষ্টিক্রিয়া ও শেষকৃত্য অনুষ্ঠানের জন্যও একটি চীনামাটির মুখোশ দিয়ে তার মুখ ঢাকতে হয়েছিল।
ৱ

ৱ বা অন্তঃস্থ ব (অসমীয়া নাম: "ওয়" বা "ওয় "ব"") হলো অসমীয়া বর্ণমালার ২৯তম অক্ষর। বর্ণটির উচ্চারণ ফুসফুস থেকে আগত বায়ু ঠোঁট ও দন্তমূলের মাঝে ঘষা লেগে মাধ্যমে বাধাপ্ৰাপ্ত হয়; এক্ষেত্রে স্বরতন্ত্র সঞ্চালিত হতেও পারে বা নাও হতে পারে। আন্তর্জাতিক ধ্বনিমূলক বর্ণমালায় বর্ণটির উচ্চারণের মান তথা ঘোষ ওষ্ঠ্য-পশ্চাত্তালব্য নৈকট্যধ্বনি। বাংলায় এর হুবহু উচ্চারণ পাওয়া যায় "ওয়্" বা কিছু ক্ষেত্রে "উয়্" দ্বিবর্ণের মাধ্যমে, তবে সংস্কৃত ব্যাকরণ অনুসারে "ৱ" বর্ণটি প্রথাগত নিয়মে বাংলায় "ব" বর্ণে প্রতিবর্ণী হয়ে যায়।
কলকাতা দক্ষিণ পূর্ব লোকসভা কেন্দ্র

কলকাতা দক্ষিণ পূর্ব (ইংরেজি: Calcutta South East) ছিল পশ্চিমবঙ্গের কলকাতা শহরের অন্তর্গত একটি লোকসভা কেন্দ্র। ১৯৫১-৫২ সালের সংসদীয় নির্বাচন ও ১৯৫৩ সালের উপনির্বাচনে এই কেন্দ্রটি সক্রিয় ছিল। এই লোকসভা কেন্দ্র থেকে লোকসভার একক সদস্য নির্বাচিত হতেন। ১৯৫২ সালের হিসেব অনুযায়ী, এই কেন্দ্রের মোট যোগ্যতাসম্পন্ন ভোটদাতার সংখ্যা ছিল ৩৮১,৪৮৬ জন।
সেই যুগে দক্ষিণ-পূর্ব কলকাতাকে সুস্পষ্ট রাজনৈতিক জীবনচিত্রের জন্য পরিচিত এই শহরের স্নায়ুকেন্দ্র মনে করা হত। কলকাতা দক্ষিণ পূর্ব লোকসভা আসনের অধিকাংশ ভোটদাতা ছিলেন মধ্যবিত্ত শ্রেণির। ১৯৫২ সালের পশ্চিমবঙ্গ বিধানসভা নির্বাচনে এই কেন্দ্রের অন্তর্গত অধিকাংশ বিধানসভা কেন্দ্র থেকে ভারতীয় জাতীয় কংগ্রেস প্রার্থীরা জয়লাভ করলেও, মূল লোকসভা কেন্দ্রটি ছিল রাজনৈতিক বৈচিত্র্যে সমৃদ্ধ। এই লোকসভা কেন্দ্রের সাংসদ ছিলেন ভারতীয় জন সংঘ দলের এবং সেই সঙ্গে এই কেন্দ্রে কমিউনিস্টদের উপস্থিতিও ছিল লক্ষণীয় (এই অঞ্চল থেকে দুই জন কমিউনিস্ট বিধায়ক নির্বাচিত হয়েছিলেন)। এখান থেকেই শরৎচন্দ্র বসু (নেতাজি সুভাষচন্দ্র বসুর অগ্রজ) এক কংগ্রেস প্রার্থীর বিরুদ্ধে জয়লাভ করেছিলেন।
ভারতের স্বাধীনতা অর্জনের পর প্রথম নির্বাচনে কলকাতা দক্ষিণ পূর্ব থেকে চার জন প্রার্থী প্রতিদ্বন্দ্বিতা করেছিলেন: ভারতীয় জাতীয় কংগ্রেসের মৃগাঙ্কমোহন সুর, ভারতীয় জন সংঘের ড. শ্যামাপ্রসাদ মুখোপাধ্যায়, ভারতের কমিউনিস্ট পার্টির সাধন গুপ্ত ও ফরওয়ার্ড ব্লক-ন্যাশনাল সিন্থেসিসের সত্যরঞ্জন বক্সি। ১৯৫২ সালের ৩ ফেব্রুয়ারি এই কলকাতা দক্ষিণ পূর্ব কেন্দ্রের নির্বাচনের ফলাফল ঘোষিত হয়। ড. শ্যামাপ্রসাদ মুখোপাধ্যায় ৬৫,০২৬টি ভোট (৪৪.৯৭ শতাংশ) ভোট পেয়ে জয়লাভ করেন; মৃগাঙ্কমোহন সুর পান ৪৪,০৪৪টি ভোট (৩০.৪৬ শতাংশ), সাধন গুপ্ত পান ৩২,১৬৮টি ভোট (২২.২৪ শতাংশ) এবং সত্যরঞ্জন বক্সি পান ৩,৩৭৬টি ভোট (২.৩৩ শতাংশ)।
১৯৫৩ সালের জুন মাসে কাশ্মীর সংঘর্ষ প্রসঙ্গে দক্ষিণপন্থী জাতীয়তাবাদী কট্টরপন্থী ড. শ্যামাপ্রসাদ মুখোপাধ্যায় কাশ্মীরে প্রবেশের চেষ্টা করে আটক হন। অবরুদ্ধ অবস্থায় হৃদরোগে আক্রান্ত হয়ে তাঁর মৃত্যু ঘটে। তাঁর মৃত্যুতে আসনটি খালি হওয়ায় একটি উপনির্বাচন অনুষ্ঠিত হয়। ড. শ্যামাপ্রসাদ মুখোপাধ্যায়ের মৃত্যুকে ঘিরে সৃষ্টি হওয়া নাটকীয় পরিস্থিতি এবং কলকাতার রাজনীতির জটিল চরিত্রের (কেন্দ্রটি কংগ্রেসের শক্ত ঘাঁটি বলে পরিচিত হলেও সেখান থেকে একজন ভারতীয় জন সংঘ সাংসদ এবং সেই সঙ্গে এই এলাকা থেকে পশ্চিমবঙ্গ বিধানসভায় কমিউনিস্ট বিধায়কেরাও নির্বাচিত হয়েছিলেন) জন্য এই উপনির্বাচনটি জাতীয় রাজনৈতিক মহলের দৃষ্টি আকর্ষণ করেছিল।
উপনির্বাচনে ভারতের কমিউনিস্ট পার্টির সাধন গুপ্ত ৫৮,২১১টি ভোট (৫৮.২১ শতাংশ) পেয়ে জয়লাভ করেন এবং কংগ্রেসের রাধাবিনোদ পাল ৩৬,৩১৯টি (৩৬.৩১ শতাংশ) ভোট পেয়ে দ্বিতীয় স্থান অধিকার করেন; ভারতীয় জন সংঘের জে. পি. মিত্র ৫,৪৩১টি (৫.৪৩ শতাংশ) এবং ফরওয়ার্ড ব্লক (মার্ক্সবাদী গোষ্ঠী)-র ভূপাল বসু ৫,৪১৫টি ভোট (৫.৪১ শতাংশ) পান।
১৯৫৭ সালের সংসদীয় নির্বাচনের পূর্বে কলকাতা দক্ষিণ পূর্ব কেন্দ্রটি অবলুপ্ত হয়। সদ্যগঠিত কলকাতা পূর্ব লোকসভা কেন্দ্র থেকে ভারতের কমিউনিস্ট পার্টির সাধন গুপ্ত জয়লাভ করেছিলেন।
কলকাতা পূর্ব লোকসভা কেন্দ্র

কলকাতা পূর্ব ছিল পশ্চিমবঙ্গের কলকাতার অন্তর্গত একটি লোকসভা কেন্দ্র। ১৯৫৭ ও ১৯৬২ সালের সাধারণ নির্বাচনে এই কেন্দ্রটি সক্রিয় ছিল। ১৯৫৭ সালে এই কেন্দ্রের মোট যোগত্যসম্পন্ন ভোটদাতার সংখ্যা ছিল ৪৯৭,২০২। ১৯৬২ সালে এই কেন্দ্রের ভোটদাতার সংখ্যা ছিল ৪৭১,০১১। ১৯৬৭ সালে এই কেন্দ্রটির পরিবর্তে কলকাতা দক্ষিণ লোকসভা কেন্দ্র প্রতিষ্ঠিত হয়।
জাতীয় শিশু জাদুঘর

ন্যাশনাল চিলড্রেনস মিউজিয়াম হল ওয়াশিংটন, ডিসি শহরের একটি শিশু জাদুঘর এবং বিজ্ঞান কেন্দ্র। এটি ১২ বছর বয়স পর্যন্ত শিশুদের এবং তাদের পরিবারকে বিজ্ঞান, প্রযুক্তি, প্রকৌশল, শিল্প এবং গণিত অন্বেষণকারী ইন্টারেক্টিভ প্রদর্শনের মাধ্যমে পরিবেশন করার উদ্দেশ্যে তৈরি হয়েছিলো।
১৯৭৪ সালে প্রতিষ্ঠিত হয়ে জাদুঘরটি ১৯৭৯ থেকে ২০০৪ পর্যন্ত ২২০ এইচ স্ট্রিট, এনই এ পরিচালিত হয়েছিল।এটি ২০০৯ সাল পর্যন্ত "দেয়ালবিহীন জাদুঘর" হিসেবে কাজ করে, যখন এটি মেরিল্যান্ডের ন্যাশনাল হারবারে একটি নতুন অবস্থানে খোলা হয়েছিল।এটা ২০১৫ সালে বন্ধ হয়ে যায়। কোভিড -১৯ বিধিনিষেধের কারণে বন্ধ হওয়ার আগে ওয়াশিংটনের ডাউনটাউনের রোনাল্ড রিগান বিল্ডিংয়ে ২০২০ সালের ২৪ ফেব্রুয়ারি একটি নতুন অবস্থান খোলা হয়েছিল। 
জাদুঘরের মিশন শিশুদের যত্ন এবং বিশ্ব পরিবর্তন করার জন্য সকলকে অনুপ্রাণিত করা।২০০৩ সালে কংগ্রেস একটি মার্কিন স্বীকৃত সাংস্কৃতিক ও শিক্ষাপ্রতিষ্ঠানের প্রয়োজন চিহ্নিত করে যখন জাদুঘরটি একটি মার্কিন কংগ্রেসনাল উপাধি পেয়েছিল।
এলিজাবেথ ওয়ারেন

এলিজাবেথ অ্যান ওয়ারেন ( née Herring ; জন্ম ২২ জুন, ১৯৪৯) একজন আমেরিকান রাজনীতিবিদ এবং প্রাক্তন আইন অধ্যাপক । তিনি ম্যাসাচুসেটস থেকে যুক্তরাষ্ট্রের সিনিয়র সিনেটর হিসেবে ২০১৩ থেকে দায়িত্ব পালন করছেন। তিনি ডেমোক্রেটিক পার্টির একজন সদস্য এবং একজন প্রগতিশীল সদস্য হিসেবেই বিবেচিত, সিনেটে থাকাকালীন তিনি ভোক্তা সুরক্ষা, অর্থনৈতিক সুযোগ এবং সামাজিক নিরাপত্তা বেষ্টনীতে মনোনিবেশ করেছেন। ওয়ারেন ২০২০ সালের ডেমোক্রেটিক পার্টির প্রেসিডেন্ট প্রাইমারিতে প্রার্থী ছিলেন, শেষ পর্যন্ত তৃতীয় স্থানে ছিলেন।
ওয়ারেন একজন হিউস্টন বিশ্ববিদ্যালয়ের এবং রজার্স ল স্কুল এবং সহ বিভিন্ন বিশ্ববিদ্যালয় এর স্নাতক, আইন শিখেছেন হিউস্টন বিশ্ববিদ্যালয়ের, অস্টিন এ টেক্সাস বিশ্ববিদ্যালয়, পেনসিলভানিয়া বিশ্ববিদ্যালয়, এবং হার্ভার্ড বিশ্ববিদ্যালয় থেকে। ওয়ারেন ১২ টি বই এবং ১০০টিরও বেশি নিবন্ধ লিখেছেন। 
পাবলিক পলিসিতে তার প্রথম অভিযান শুরু হয় ১৯৯৫ সালে, যখন তিনি বিরোধীদলীয় হিসেবে কাজ করেছিলেন । ব্যক্তিদের জন্য দেউলিয়া অ্যাক্সেসকে সীমাবদ্ধ করে একটি আইন ২০০৫ সালে পাশ হয় যা অবশেষে ২০০৫ সালের একটি আইনে পরিণত হয়েছিল । ২০০০ -এর আর্থিক সংকটের পর আরো কঠোর ব্যাংকিং প্রবিধানের পক্ষে তার জোরালো পাবলিক অবস্থান অনুসরণ করে ২০০৭-৮
-এর দশকের শেষের দিকে, তখন ওয়ারেনের জাতীয় প্রোফাইল বৃদ্ধি পায়।
তিনি সমস্যাগ্রস্ত সম্পদ ত্রাণ কর্মসূচির কংগ্রেসনাল ওভারসাইট প্যানেলের সভাপতির দায়িত্ব পালন করেন এবং তিনি কনজুমার ফাইন্যান্সিয়াল প্রোটেকশন ব্যুরো প্রস্তাব করেন এবং প্রতিষ্ঠা করেন , যার জন্য তিনি প্রেসিডেন্ট বারাক ওবামার অধীনে প্রথম বিশেষ উপদেষ্টা হিসেবে দায়িত্ব পালন করেন। 
২০১২ সালে, ওয়ারেন বর্তমান রিপাবলিকান স্কট ব্রাউনকে পরাজিত করেন এবং ম্যাসাচুসেটস থেকে প্রথম মহিলা মার্কিন সিনেটর হন। তিনি ২০১৮ সালে রিপাবলিকান মনোনীত প্রার্থী জিওফ ডাইহেলকে পরাজিত করে ব্যাপক ভোটের ব্যবধানে পুনরায় নির্বাচনে জয়লাভ করেন। ফেব্রুয়ারি, ২০১৯ এর ৯ তারিখে, ওয়ারেন ২০২০ সালের মার্কিন যুক্তরাষ্ট্রের প্রেসিডেন্ট নির্বাচনে তার প্রার্থীতার ঘোষণা দেন। ২০১৯ সালের শেষের দিকে তাকে গণতান্ত্রিক মনোনয়নের জন্য সংক্ষিপ্তভাবে প্রার্থী হিসেবে বিবেচনা করা হয়েছিল, কিন্তু তার প্রচারণার জন্য সমর্থন হ্রাস পেয়েছিল ।তিনি ২০ মার্চ ২০২০ তারিখে নির্বাচনী দৌড় থেকে সরে আসেন।
চরণামৃত

চরণামৃত বা পঞ্চামৃত-এর আক্ষরিক অর্থ হল পাঁচ অমৃত। যা হিন্দুধর্ম অনুসারীদের বিভিন্ন পার্বণ ও মাঙ্গলিক কাজে ব্যবহার করা পাঁচটি উপাচারের এক মিশ্রণ। ভগবানকে স্নান করানো হয়, সেই স্নানের জল হল চরণামৃত বা পঞ্চামৃত। গন্ধ ও পুস্পসহ সেই জল ভগবানের চরন বেয়ে নেমে আসে। এরপর তা সংগ্রহ করে তার সাথে দধি মেশানো হয়। এইভাবে চরণামৃত অতি মধুর আস্বাদপূর্ণ তো হয়ই তার পাশাপাশি তাতে পারমার্থিক মাহাত্ম নিহিত থাকে। পদ্মপুরান অনুসারে, ‘যে মানুষ কোন দিন ও দান,যজ্ঞ, অর্চনা করেনি সে ও যদি ভগবানের মন্দিরে গিয়ে চরণামৃত পান করে তবে সে পরম ধামে প্রবেশ করার যোগ্য হয়। ভগবানের শ্রীবিগ্রহ
দর্শন ও অভিবাদন করতে এসে কেউ যদি বিনম্র হয়ে তিন বিন্দু চরণামৃত জল পান করে তবে সে পরমানন্দ লাভ করে।
চরণামৃত ও পঞ্চামৃত আলাদা পরেরটি দধি দুগ্ধ ঘৃত মধু ইক্ষুগুড় বা শর্করা মিশ্রিত, প্রথম টি তুলসী চন্দন ইত্যাদি মিশ্রিত বিষ্ণুকে স্নান করানো জল মন্ত্র টি পড়লে বোঝা যায়।
অকালমৃত্যু-হরণং সর্বব্যাধি-বিনাশনং। 
বিষ্ণুপাদোদকং পীত্বা শিরসা ধারয়াম্যহং।। 
এই উপাদান দেবতাদের অর্পণ করা হয়। প্রসাদ আকারে এরও যথেষ্ট গুরুত্ব রয়েছে। শাস্ত্র মতে এই পানীয় পান করার সময় ব্যক্তির মধ্যে ইতিবাচক অনুভূতি তৈরি হয়। পুজোয় চরণামৃত উৎসর্গ করা হয়। অভিষেকের সময় ব্যবহৃত হয়। আবার বিবাহকাৰ্যেও ব্যবহার করা হয়। ধর্মীয় তাৎপর্য থাকলেও এর আয়ুর্বেদ শাস্ত্রেও যথেষ্ট গুরুত্ব আছে। আয়ুর্বেদ মতে, এটি স্বাস্থ্যের জন্যও গুরুত্বপূর্ণ। মনে করা হয় যে ব্যক্তি বিশ্বস্তভাবে পঞ্চমৃত পান করেন সে জীবনে সমস্ত ধরনের সুখ এবং সমৃদ্ধি লাভ করে। পঞ্চমৃত সব সময় কাঁচের বা রৌপ্যের পাত্রে রাখলে এটি বহু রোগকে পরাস্ত করতে পারে। এতে থাকা তুলসী পাতা তার গুণমানকে আরও বাড়ায়। পঞ্চমৃত গ্রহণ করলে স্মৃতিশক্তিও বৃদ্ধি পায়। যেদিন এটি তৈরি করা হবে তার কয়েক ঘন্টার মধ্যেই এটি শেষ করা উচিত, পরের দিনের জন্য সংরক্ষণ করা উচিত নয়।
ভগবানকে অর্পণ করার পর এটি ডান হাতের নীচে বাম হাত রেখে নেওয়া হয়। মনে করা হয় এটি পান করার সময় মন অত্যন্ত বিশুদ্ধ হয়ে যায় এবং আমাদের আশেপাশের পরিবেশে ছড়িয়ে পড়ে এক ইতিবাচক অনুভূতি। এটি পুজো তথা প্রায় সমস্ত ধর্মীয় অনুষ্ঠানে ঠাকুরের অভিষেকের কাজে ব্যবহার করা হয়।
মথুরমোহন বিশ্বাস

মথুরমোহন বিশ্বাস বা মথুরানাথ বিশ্বাস (১৮১৭ — ১৬ জুলাই, ১৮৭১) ছিলেন সেজোবাবু নামে পরিচিত রাণী রাসমণির তৃতীয় ও কনিষ্ঠ জামাতা এবং শ্রীরামকৃষ্ণের পরমভক্ত, শিষ্য, সেবক ও রসদদার। 
মথুরমোহনের জন্ম ১৮১৭ খ্রিস্টাব্দে ব্রিটিশ ভারতের অধুনা পশ্চিমবঙ্গের উত্তর চব্বিশ পরগনা জেলার বসিরহাট মহকুমার স্বরূপনগরের বিথারী গ্রামের এক ধনী মাহিষ্য পরিবারে। পিতা জয়নারায়ণ বিশ্বাসের পাঁচ পুত্রের সর্বকনিষ্ঠ ছিলেন মথুরমোহন। তাদের পূর্বপুরুষের আদি ভিটা ছিল অধুনা বাংলাদেশের সাতক্ষীরার সোনাবেড়ে গ্রামে। তার পড়াশোনা কলকাতার তৎকালীন হিন্দু কলেজে।
মথুরমোহন ১৮২৭ খ্রিস্টাব্দে রাণী রাসমণির তৃতীয়া কন্যা করুণাময়ীকে বিবাহ করেন। তিনি রাণীর সেজো জামাতা হওয়ার জন্য ‘সেজোবাবু’ নামে পরিচিত ছিলেন। কিন্তু ১৮৩১ খ্রিস্টাব্দে করুণাময়ীর মৃত্যুর পর রাণী রাসমণি ১৮৩৩ খ্রিস্টাব্দে তাঁর কনিষ্ঠা কন্যা জগদম্বার সহিত পুনরায় মথুরমোহনের বিবাহ দেন এবং জমিদারির বৈষয়িক কাজকর্ম দেখাশোনার জন্য নিজের গৃহেই রেখে দেন। তার বিরুদ্ধে তহবিল তছরুপের অভিযোগে রাণী একবার মামলা করছিলেন। শেষে অবশ্য রাণীমা পুত্র স্নেহে এবং জমিদারির প্রয়োজনে সে মামলা প্রত্যাহার করে নেন এবং মথুরমোহনও পরবর্তীতে অতি বিশ্বস্ততার সাথে সমস্ত কাজ করতেন।
১৮৫৫ খ্রিস্টাব্দের ৩১শে মে দক্ষিণেশ্বের রাণী রাসমণি ভবতারিণীর মন্দির প্রতিষ্ঠা করার পর মথুরমোহনই ইংরাজী শিক্ষায় শিক্ষিত হয়েও নিজের দূরদৃষ্টি,বাস্তবতাবোধ ও গভীর অন্তর্দৃষ্টিতে শ্রীরামকৃষ্ণকে প্রত্যক্ষ করেছিলেন। তিনিই শ্রীঠাকুরকে দক্ষিণেশ্বরে ভবতারিণীর পূজক পদে নির্বাচন করেন, শ্রীঠাকুরের সমস্ত রকমের আধ্যাত্মিক কর্মকাণ্ডে সহায়তা প্রদান করেন। সেই সাথে দীর্ঘ ১৮ বৎসর তিনি ঠাকুরের অসাধারণ সেবা করেছিলেন। রাণী রাসমণির সম্মতিতে তিনি ঠাকুরের অন্নবস্ত্র, বাসস্থান, সুরক্ষা, তীর্থে দর্শন ইত্যাদির ব্যবস্থা করতেন। ঠাকুরের উপর ছিল তার অচল বিশ্বাস ও ভক্তি। তিনি নানারকম যুক্তি, পরীক্ষা দ্বারা ঠাকুরের অবতারত্ব সম্বন্ধে নিঃসন্দেহ হন, অবশেষে ঠাকুরের ন্যায় প্রকৃত কাম-কাঞ্চনত্যাগী সন্ন্যাসীর পায়ে আত্মনিবেদন করেন। একদা দক্ষিণেশ্বরে শ্রীরামকৃষ্ণের দেহে একসঙ্গে শিব ও কালীমূর্তি দর্শন করেন। তিনি ঠাকুরকে জীবন সর্বস্ব রূপে গ্রহণ করেছিলেন ও সকল বিষয়েই তাঁর উপর নির্ভর করতেন। মথুর একবার বলেছিলেন—
মথুরানাথ বিশ্বাস সম্পর্কে স্বামী গম্ভীরানন্দ তাঁর বিখ্যাত গ্রন্থ "শ্রীরামকৃষ্ণ-ভক্তমালিকা" গ্রন্থে উল্লেখ করেছেন —
১৮৭১ খ্রিস্টাব্দের ১৬ই জুলাই (১লা শ্রাবণ, ১২৭৮ বঙ্গাব্দ) বিকাল পাঁচটায় কলকাতার কালীঘাটে ৫৪ বৎসর বয়সে শেষ নিঃশ্বাস ত্যাগ করেন। মথুরের মৃত্যুকালীন সময়ে শ্রীরামকৃষ্ণ বেশ কয়েক ঘন্টা সমাধিস্থ ছিলেন, মথুরকে লক্ষ্যে পৌঁছানোর কামনায়। আশ্চর্যের বিষয়, মৃত্যুর পর পরই ঠাকুরের সমাধিভঙ্গ হয় আর মন্তব্য করলেন—
সবুজ ব্যাংকিং

সবুজ ব্যাংকিং হচ্ছে পরিবেশকে বিপর্যয়ের হাত থেকে রক্ষা করার জন্য একদল উদ্যোক্তা শ্রেণী কর্তৃক গৃহীত আর্ন্তজাতিক পদক্ষেপ। আমরা জানি বৈশ্বিক উষ্ণতা, জলবায়ুর পরিবর্তন, গ্রীণ হাউজের প্রভাব, বায়ু দূষণ, পানি দূষণ, গৃহস্থালির বর্জ্য, প্রাকৃতিক দুর্যাগ - এগুলো মূলত পরিবেশ বিপর্যয়ের জন্য দায়ী। গ্রীণ ব্যাংক এসবের ক্ষতিকর প্রভাব হতে পরিবেশকে রক্ষা করবে। এজন্য গ্রীণ ব্যাংককে বলা হয় পরিবেশ বান্ধব বাংক।
পরিবেশ সচেতনতা বৃদ্ধি করা এর প্রধান উদ্দেশ্য। দেশে বিদ্যমানগুলো তাদের নীতিগত নিয়ম-নীতির আওতায় উৎপাদন, ব্যবসা ও অন্যান্য অর্থনৈতিক কার্যকলাপের মাধ্যমে এক্ষেত্রে ইতিবাচক ভূমিকা পালন করতে সক্ষম। অনেকে মনে করেন, পরিবেশ ঝুঁকি অনেকাংশে ব্যাংক ঋণের ঝুঁকির কারণ হয়ে দাঁড়ায়। আমরা জানি, বাংলাদেশে নানা কারণে অব্যাহতভাবে পরিবেশের বিপর্যয় ঘটছে। এর জন্যে মূলত দায়ী করা হচ্ছে নিম্নোক্ত কারণগুলোকে
এগুলোকে প্রতিরোধ করা গেলে পরিবেশকে অনেকাংশে বিপর্যয়ের হাত থেকে রক্ষা করা সম্ভব। এজন্য যে অর্থনৈতিক বিনিয়োগ দরকার ব্যাংকগুলো গ্রীণ ব্যাংকিং-এর আওতায় এই অর্থের ব্যবস্থা করলে এক্ষেত্রে দ্রুত সুফল পাবার সম্ভাবনা রয়েছে। এদিকটাকে গুরুত্ব দিয়ে বাংলাদেশ ব্যাংক ইতোমধ্যে সব ব্যাংকে গ্রীণ ব্যাংকিং কার্যক্রম চালু করার নির্দেশ প্রদান করেছে। বিগত ২০১১ সালের ১ জানুয়ারি থেকে এই কার্যক্রম বাস্তবায়নের কাজ এগিয়ে চলছে।
বাংলাদেশের গ্রীন ব্যাংকিং কার্যক্রমের দিকে আলোকপাত করলে দেখা যায়:
বাংলাদেশের ব্যাংকিং জগতে ইংরেজিতে কিছু সবুজ ব্যাংকিং স্লোগান প্রচলিত রয়েছে:
বাণিজ্যিক ব্যাংকগুলো তাদের গ্রীন ব্যাংকিং কার্যক্রমের অংশ হিসেবে বিভিন্ন সময়ে নানা ধরনের বিশেষ গ্রীন ব্যাংকিং কার্যক্রম পরিচালনা করে। সেগুলোর মধ্যে উল্লেখযোগ্য হল:
চারম্যান স্টার

চারমেন স্টার (জন্ম: ৫ই মে ১৯৭৯) একজন মার্কিন পর্নোগ্রাফিক অভিনেত্রী, যিনি ১৯৯৮ সাল থেকে ৩০০ টিরও বেশি ছবিতে অভিনয় করেছেন। তিনি একজন ফিচার ড্যান্সার এবং একটি অটোমোবাইল মডেল হিসেবেও পারফর্ম করেছেন।
স্টার দুই বছরেরও কম বছর বয়সে ফিলিপাইন থেকে তার পরিবারের সাথে মার্কিন যুক্তরাষ্ট্রে (ক্যালিফোর্নিয়া) চলে আসেন এবং তিনি স্যাক্রামেন্টোর উচ্চ বিদ্যালয়ে পড়াশোনা করেন।
স্টার প্রিন্ট মডেলিং শুরু করেছিলেন, কিন্তু, ১৯৯৮ সালে ১৯ বছর বয়সে, তিনি প্রাপ্তবয়স্ক শিল্পে প্রবেশ করেছিলেন।
২০১৪ সালের মে/জুন মাসে "দ্য গার্লস অফ পেন্টহাউস" সহ তিনি "হাসলার" এবং "ক্লাব" উভয় ম্যাগাজিনে হাজির হয়েছিলেন।
২০১১ সালে, "কমপ্লেক্স" ম্যাগাজিন তাকে "সর্বকালের সেরা ৫০ হটেস্ট এশীয় পর্ন স্টার" এর তালিকায় রেখেছিল।
পলিনিউক্লিওটাইড

পলিনিউক্লিওটাইড অণু হল একটি বায়োপলিমার যা ১৩ বা তার বেশি নিউক্লিওটাইড মনোমার নিয়ে গঠিত। 
নিউক্লিওটাইড DNA অণুর গাঠনিক একক। এক অণু নাইট্রোজেন ক্ষারক, এক অণু পেন্টোজ শ্যুগার ও এক অণু ফসফেট যুক্ত হয়ে যে যৌগ গঠিত হয় তাকে নিউক্লিওটাইড বলে। নিউক্লিওটাইড জীবদেহে বিপাকের জন্য প্রয়োজনীয় শক্তির যোগান দেয় এবং এনজাইম কো-ফ্যাক্টর হিসেবে কাজ করে। পলিনিউক্লিওটাইড চেইনে এই নিউক্লিওটাইড অণুগুলো ৫'-৩' অনুমুখী হয়ে পরস্পর ফসফোডাইএস্টার বন্ধনীর সাহায্যে যুক্ত হয়ে একটা লম্বা রৈখিক শৃঙ্খলের মতো গঠন সৃষ্টি করে। এই শৃঙ্খল বা চেইনে ফসফেট অণু একদিকে পেন্টোজ শ্যুগার এর ৫ নং কার্বনের সাথে যুক্ত থাকে, অপরদিকে পার্শ্ববর্তী পেন্টোজ শ্যুগার এর ৩ নং কার্বনের সাথে যুক্ত থাকে।
হরিভূষণ ঠাকুর

হরিভূষণ ঠাকুর বিহারের একজন ভারতীয় রাজনীতিবিদ এবং বিহার বিধানসভার সদস্য। ঠাকুর ২০২০ সালের বিহার বিধানসভা নির্বাচনে বিজেপির টিকেটে বিসফি বিধানসভা কেন্দ্র থেকে জিতেছিলেন।
গড় জঙ্গল

গড় জঙ্গল হিন্দু পৌরাণিক কাহিনী অনুসারে শাক্তদের একটি গুরুত্বপূর্ণ স্থান। এটি পশ্চিমবঙ্গের পশ্চিম বর্ধমান জেলার দুর্গাপুর মহকুমার কাছে সমষ্টি উন্নয়ন ব্লকে অবস্থিত।
মেধস মুনির আশ্রম এখানে প্রতিষ্ঠিত ছিল।
শ্রী শ্রী চণ্ডী মতে, রাজা সুরথ ও সমাধি বৈশ্য মেধস মুনির আশ্রমে মিলিত হন। রাজা সুরথ এবং সমাধি বৈশ্য দেবীমাহাত্ম্য শিখেছিলেন এই স্থানে মেধাসের কাছ থেকে। সুরথ বসন্তকালে এখানে দূর্গাপূজার আয়োজন করেছিলেন। শ্রী শ্রী চণ্ডী এবং মার্কণ্ডেয় পুরাণ অনুসারে এই দুর্গাপূজা, যা গড় জঙ্গলে আয়োজিত হয়েছিল যা ছিল পৃথিবীর প্রথম দুর্গাপুজো।
রাজা সুরথ এই জঙ্গল এলাকায় ত্রিদেবীর (ত্রিদেবী) মন্দির প্রতিষ্ঠা করেন যথাঃ মহাকালী, মহাসরস্বতী এবং মহালক্ষ্মীর মন্দির। এখন, তাদের সাথে মেধস মুনির আশ্রম, মহাকাল ভৈরবের একটি মন্দির (মহাকাল ভৈরব) ও আছে।
এখানে ১৬টি মন্দির ছিল এবং এখন কেবল দুটি মন্দির রয়েছে: শ্যামারূপা কালী মন্দির এবং শিব মন্দির।
সেলেউসিড সাল

সেলেউসিড সাল ("এসই") বা (আক্ষরিক অর্থ "গ্রিকদের বছর" কিংবা "গ্রিক অব্দ"), কখনো "এজি" হিসেবেও লেখা হয়, হল একটি পঞ্জিকা সাল যা সেলেউসিড সাম্রাজ্য এবং প্রাচীন হেলেনীয় সভ্যতার অধীনস্থ দেশগুলোতে ব্যবহৃত হত। এটাকে মাঝেমধ্যে "সেলেউসিডীয় রাজত্ব" বা "আলেকজান্ডারের বছর" বলা হয়। এই পঞ্জিকা সালের প্রথম বর্ষ প্রথম সেলুকাস নিকেটরের ৩১২/১১ খ্রিস্টপূর্বাব্দে টলেমীয় মিশরে তার নির্বাসনের পর ব্যাবিলন অভিযানের বছরে শুরু হয়, যা সেলেউসিড সাম্রাজ্যের প্রতিষ্ঠার বছর হিসেবে পরিচিত। ইহুদি ঐতিহ্য অনুসারে মহান আলেকজান্ডারের শাসনামলের ষষ্ঠ বছর (সম্ভবত আলেকজান্ডারের শিশু সন্তান মেসিডোনিয়ার চতুর্থ আলেকজান্ডার) হতে তারা গণনা শুরু করেছিলো। এই নতুন সালের সূচনাকাল ব্যাবিলনীয় ইতিহাস "দ্যা ক্রোনিকল অব দ্যা দিয়াডোচি"-তে উল্লেখ রয়েছে।
সেলেউসিড সালের ভিন্ন দুই রকমের ব্যবহার ছিলো:
নববর্ষের এই পার্থক্যগুলো নির্দেশ করে যে একই পঞ্জিকা সাল হলেও ব্যবহারের ভিত্তিতে তারিখ ভিন্ন হতে পারে। বিকারম্যান এই উদাহরণ দিয়েছেন:
সেলেউসিড সাল ষষ্ঠ শতাব্দীর শেষের দিকে ব্যবহৃত হয়েছিলো, উদাহরণস্বরূপ সিরিয়ার জাবাদ ত্রি-ভাষীয় ফলকটিতে ২৪ গোর্পিয়াওস, ৮২৩ সেলেউসিড সাল (২৪ সেপ্টেম্বর, ৫১২ খ্রিস্টাব্দ) লেখা ছিলো, সেলেউসিড তারিখ ইফেসাসের যোহনের লেখাপত্রেও উল্লেখ রয়েছে। সিরীয় ঘটনাপঞ্জি লেখকগণ দ্বাদশ শতাব্দীর সিরীয় মাইকেল পর্যন্ত এটি ব্যবহার করে আসছিলো। এর ব্যবহার চতুর্দশ শতাব্দীর মধ্য এশিয়ার পূর্ব খ্রিস্টীয় অধীনস্থ সমাধিস্তম্ভে পাওয়া যায়।
সেলেউসিড গণনা ব্যবস্থা বা চুক্তিপত্রের সাল ইয়েমেনি ইহুদিদের দ্বারা আধুনিক যুগ পর্যন্ত তাদের আইনি দলিল ও চুক্তিপত্রের কাজে ব্যবহৃত হত, যার ব্যবহার প্রাচীন ইহুদি তালমুদের থেকে এসেছে যা অভিবাসী ইহুদিরা ব্যবহার করতো। এই কারণে সেলেউসিড সাল ব্যবস্থা মাকাবীয়দের পুস্তকে ও ঐতিহাসিক জোসেফাসের লেখায় উল্লেখ করা হয়েছিলো। সেলেউসিড সাল গণনা ব্যবস্থা মিশরের প্রধান রাব্বাই ডেভিড বেন জিমরার এর ব্যবহার বাতিলের পর অধিকাংশ ইহুদি সম্প্রদায় দ্বারা এর ব্যবহার ব্যাহত হতে শুরু করে।
মারিয়া রেসা

মারিয়া অ্যাঞ্জেলিতা রেসা (তাগালগ উচ্চারণ: [ˈɾesa], জন্ম ২ অক্টোবর, ১৯৬৩) একজন ফিলিপিনো সাংবাদিক এবং লেখক, র‍্যাপলারের সহ-প্রতিষ্ঠাতা এবং প্রধান নির্বাহী কর্মকর্তা এবং প্রথম স্বাধীন ফিলিপিনো নোবেল বিজয়ী। তিনি এর আগে প্রায় দুই দশক কাটিয়েছেন সিএনএন -এর দক্ষিণ-পূর্ব এশিয়ার প্রধান অনুসন্ধানী প্রতিবেদক হিসেবে। রেসা দিমিত্রি মুরাতভের সাথে যৌথভাবে ২০২১ সালের নোবেল শান্তি পুরস্কারে ভূষিত হন; তিনি প্রধানমন্ত্রী প্রার্থী জোনাস গহর স্টের কর্তৃক মনোনীত হন।
২০২০ সালে তাকে ফিলিপাইনের বিতর্কিত সাইবার অপরাধ বিরোধী আইন, সাইবার-লাইবেলে (ইন্টারনেটে ইমেইল বা অন্য কোনও মাধ্যমে কারো জন্য ক্ষতিকর তথ্য দেয়া) দোষী সাব্যস্ত করা হয়। এই পদক্ষেপকে বিভিন্ন গোষ্ঠী ও সাংবাদিকরা গণমাধ্যমের স্বাধীনতা ও মানবাধিকারের উপর একটি আঘাত হিসেবে বিবেচনা করে নিন্দা প্রকাশ করে।
রেসাকে সারা বিশ্বের ভুয়া সংবাদের বিরুদ্ধে লড়াই করে এমন সাংবাদিকদের একজন হিসেবে টাইমস পার্সন অফ দ্য ইয়ার ২০১৮-তে অন্তর্ভুক্ত করা হয়েছিল। ১৩ ফেব্রুয়ারি, ২০১৯ তারিখে, ব্যবসায়ী উইলফ্রেডো কেং সম্পর্কিত একটি মিথ্যা সংবাদ র‍্যাপলারে প্রকাশ করার অভিযোগে তাকে সাইবারলাইবেলের জন্য গ্রেপ্তার করা হয়। ১৫ জুন, ২০২০ তারিখে ম্যানিলার একটি আদালত তাকে সাইবার লাইবেলের দায়ে দোষী সাব্যস্ত করে। যেহেতু তিনি ফিলিপাইনের রাষ্ট্রপতি রডরিগো দুতের্তের একজন স্পষ্টবাদী সমালোচক, তাই বিরোধী দল এবং আন্তর্জাতিক সম্প্রদায়ের অনেকেই তাকে গ্রেপ্তার এবং দোষী সাব্যস্ত করাকে দুতের্তের সরকারের রাজনৈতিক উদ্দেশ্যপ্রণোদিত কাজ হিসেবে দেখেছেন। রিপোর্টার্স উইদাউট বর্ডারস কর্তৃক চালু করা তথ্য ও গণতন্ত্র কমিশনের ২৫ জন শীর্ষস্থানীয় ব্যক্তিত্বের মধ্যে রেসা অন্যতম।